maaliskuu | 2019 | banaaninkuorella\n31.3.2019 ~ banaaninkuorella\t~ Jätä kommentti\nSyöpään sairastuessa useimmista sairastuneista tuntuu, että koko maailma pysähtyy. Tulevaisuudesta ei tiedä, oma vointi kauhistuttaa, hoidot huolestuttavat tai pelottavat ja todella moni sairastunnut miettii kuolemista.\nOlen jutellut monien syöpäpotilaiden kanssa, joita läheisten reaktiot hämmästyttävät. Osa omaisista ei ymmärrä tai halua ymmärtää, että syöpäpotilas on sairastunut vakavasti. ”On minullakin pitkittynyttä yskää.” Sehän ikävää. Kannattaisiko käydä lääkärillä tai vähentää tupakointia?\nApua voi saada läheisiltä heikommassa vaiheessa, jos heillä on aikaa tai halua auttamiseen. Yli miljoona suomalaista elää yksin ja monet elävät parisuhteessa, joissa vain sairastunut huolehtii kotitöistä. Puolisot tai lähellä asuvat unohtavat – tai eivät käsitä, että he voisivat kokata ruokaa, auttaa siivouksissa edes joskus tai käydä kaupassa heikossa kunnossa olevalle potilaalle. Syöpäpotilaan voi olla vaikeaa palkata siivousapua, koska tulot romahtavat ja menot nousevat lääkkeiden, poliklinikka- ja sairaalamaksujen vuoksi.\nErittäin hyvä syy säästää siinä vaiheessa, kun on vielä terve.\nIhmiset ovat erilaisia, joten osa ei oikeasti pysty käsittämään, millaista elämää syöpäpotilas elää. Ei kyse ole mistään läheisten elämän pitkää työpäivää tai -viikkoa seuraavasta uupumuksesta vaan tilanteesta, jossa jo sängystä nouseminen tuntuu tavoitteelta.\nMyeloomadiagnoosin saatuani luin Kristiina Heleniuksen kirjan Mikä maa, mikä syöpä, jossa hän kertoi sairastuneensa imukudossyöpään, Hodginin tautiin. Kirja oli kiinnostava ja teoksesta jäi mieleen, kuinka Heleniuksen aviomies toi ruokaa vain itselleen – ei puolisolleen. Syöpä voi koetella parisuhteita ja ärsyttää tervettä puolisoa, jolle kasaantuu huolta, surua ja ylimääräisiä tehtäviä.\nSyöpäpotilaalle voivat tietenkin olla vieraita lähipiirin opiskelukiireet, remontit, parisuhdekriisit, alkoholi- ja/tai mielenterveysongelmat, pettämiset, lasten fyysiset ja psyykkiset ongelmat ja muut sellaiset asiat, jotka eivät liity omaan elämään. Vaikeita ja surullisia tilanteita, joihin läheiset toivottavasti saavat apua.\nMonien potilaiden mielestä hankalinta vakavassa sairastumisessa oli, etteivät terveet ihmiset hahmottaneet sitä, että potilaan riskinä oli kuoleminen. Moni hyvin sairas potilas kuuli läheisiltään ikihupaisan Ethän sinä näytä sairaalta -kommentin. Ei, syöpää ei huomaa kuten ruhjeita kolarin jälkeen. Syöpä tekee tuhoja ihmisessä itsessään.\nMm. Yhdysvalloissa monilla alueilla käytäntö on toisenlainen. Naapurit, tuttavat ja ystävät tarjoutuvat apuun, hoitavat lapsia, tuovat ruokaa ja toimivat siivouspartioina vakavasti sairastuneiden luona. Välittäminen ja huolehtiminen ovat heille tärkeitä asioita.\nParhaissa suvuissa potilailla oli tukijoita ja hän saa apua. Jos tukea saa, niin yhteydenpitoa on helpompi jatkaa tulevaisuudessa.\nJos ei saa, niin miksi vakavasti sairastunut ottaisi jatkossa yhteyttä ”läheisiin”, jotka eivät kertaakaan vaivautuneet auttamaan raskaiden ja vaikeiden hoitojen aikana?\nTaiteena on Mia Bergqvistin Kasvunpaikka, jonka kuvasin Naivistit Iittalassa -näyttelyssä viime kesänä. Vanhalla puukoululla olevat teokset ovat lahjakkaita ja hauskoja, joten näyttelyyn kannattaa jälleen suunnata lauantaina 18.5. tai viimeistään sunnuntaina 25.8.2019.\n30.3.2019 ~ banaaninkuorella\t~ Jätä kommentti\nJuuresi näkyvät Geneettisen sukututkimuksen ABC\nJuuresi näkyvät on teos ”geneettisestä sukututkimuksesta, joka on seikkailuretki menneisyyteen ja tulevaisuuteen, sukuun ja ihmiskuntaan. Tiesitkö muuten, että Muumipappa oli löytölapsi?”\nMuumipeikkoja ei – tietääkseni – suvussa ole, vaikka ihoni on olminvalkoinen. Huiskimishäntä voisi olla kätevä vaihtoehto mökillä, jossa on laumoittain hyttysiä. En harrasta mökkeilyä, koska navakasti aseistetut hyönteishyökkääjät ovat saaliinhimoisia. Hyvä, että mummin aiemmalla mökillä käy isän sukulaisia, niin tarvittavat korjaus- ja huoltotyöt tulevat tehtyä uimisen ja muun mökkihuvittelun lomassa.\nMuiden ihmisten mökkihuvittelutapoihin on tietenkin vaikeaa ottaa kantaa.\nTestejä myyviä firmoja ISOGG-sivuilta\npioneeri, jonka toiminta alkoi jo 1999\nposkisolunäyte eli pumpulipuikolla sivellään posken sisäpintaa\nkuinka paljon DNA:ssa on neardertalinihmistä? (kiinnostavaa!)\nPirttivaaran mukaan suomalaiset käyttävät eniten Family Tree DNA – sivua, joka on hänen oma suosikkinsa.\nTestit tehdään vain elävistä henkilöistä\nei menehtyneistä (jälkimmäinen olisi mielestäni karmeaa, vaikka testattaisiin hiuskiehkura)\ntoimii Suomi DNA-ryhmä, josta kannattaa kysyä neuvoja\noman sukupuolen mukaan isä-, äiti- tai etäserkkulinja\ngeneettiset erot itä- ja länsisuomalaisilla ovat suuret\nitäsuomalaisilla on yleensä tuplasti enemmän etäserkkuja kuin länsisuomalaisilla\nMonien suomalaisten (n. 300 000 – 500 000 henkilöä) taustalla voi olla Sursill-suku. Suvulla on hauska hapansilakkaperimä.\nSuomessa sukujaan ovat tutkineet mm. Kolehmaiset, Tawastit, Ikoset ja Sursillit.\nOsa suomalaisista on sukua jäämies Ötzille, mitä pidän mielenkiintoisena.\nSuomalaismiehistä noin 60 prosenttia on isälinjaltaan N-haploryhmää\nmiesten esi-isät vaelsivat Suomeen Afrikan alkukodista Itä-Aasian kautta\nKiinasta on löydetty N-miesten hautoja\nOma lisäys: muinainen koevastaus ”jo muinaiset roomalaiset” on Suomessa todennäköisemmin ”jo muinaiset kiinalaiset”.\nPerimällä on vaikutus terveyteen\nomasta DNA-historiasta voi keskustella lääkärin kanssa\nHistoriallisesta sukututkimuksesta on hyötyä\nkannattaa aloittaa samoin tein\nKirjassa oli mainittu sukututkimukseen liittyviä kirjoja, blogeja ja YouTube-sivuja.\nVarasin kirjastosta teoksen Kiehtovat geenit : mihin geenitietoa käytetään? Kirjoittajina ovat Maarit Jokela, Mirkka Oja-Leikas ja Meri Rova (toim.). Kirja on tarjouksessa Duodecimin sivulla 30.3.2019.\nLuuydinsiirron saaneet eivät kirjan mukaan voi tehdä geneettisen sukututkimuksen testiä, koska tulos voi epäonnistua. Tulos ei välttämättä kerro syntymässä saamastasi DNA:sta.\nToivottavasti ainoa sisko, jolta sain siirteen, teettää tutkimuksen. Olisi mielenkiintoista saada enemmän tietoa äidinisän isästä. Kai venäläiskenraaliksi väitetyn tähdet, nauhat, mitalit tai muut hupaisat armeijakoristeet näkyvät DNA:ssa?\nVerensiirto tai sytostaattihoito\nei ole esteitä tutkimukselle.\nMarja Pirttivaara (s. 1958) on suomalainen fysiikan tohtori, MBA (sosiaali- ja terveysjohtaminen), Suomen itsenäisyyden juhlarahasto Sitran johtava asiantuntija sekä geneettisen sukututkimuksen asiantuntija ja tietokirjailija. Wikipedia\nLa 30.3.2019 klo 20:30–21:30 WWF Earth Hour\nOlen ollut monena vuonna melkein mukana ja sammuttanut valaisimet. Ei kai avoinna olevaa läppäriä lasketa, jos laite on lähes vahingossa auki?\nKesäaikaan su 31.3.2019 klo 3\nsiirrä kelloja kesän suuntaan\nTalviaikaan palataan sunnuntaina 27. lokakuuta klo 4.\nToivotan hyvää kesäajan alkua kaikille valoa, lämpöä ja aurinkoa rakastaville ja tietenkin myös teille, jotka viihdytte kaulaa myöten hangessa!\n27.3.2019 27.3.2019 ~ banaaninkuorella\t~ Jätä kommentti\nTiistain labrakäynnin jälkeen kävin hakemassa seitsemännen eli ilmaisen Fibre Response – kuituruokasäkin kissoille, koska lauantaikäynti ei onnistunut.\nHuomasin ovilapusta, että Veteira oli kiinni klo 11–12 operaation vuoksi, joten kävin syömässä lohta ja perunamuusia Ukko-Pekka – kahvilassa. Paikka oli sympaattinen, ruoka oli hyvää ja istuin ikkunapaikalla katselemassa ohikulkijoita. Alkuruoaksi sain salaatin, jonka pyydän seuraavalla kerralla ilman kastiketta kastikeantipatiani vuoksi.\nYritin löytää ravintolaa netistä, mutta en onnistunut. Lounasravintola on Töölön Yliopiston Apteekin ja Veteira-eläinlääkäriaseman välissä Mannerheimintiellä, Kelan ratikkapysäkin kohdalla. Kannattaa käydä! Paikka on auki klo 8-17 ja tiskin takana on ystävällinen mieshenkilö. ”Salakuuntelin” hänen ja toisen asiakkaan keskustelua ja opin, että rekkamatkalla Norjasta Suomeen kuljetustilaa kylmentävä laite voi reistailla matkan aikana useita kertoja. Vein lähtiessäni lautaseni ja lasini suomalaiselle kokille ja ilmoitin herroille, etten ”mitenkään kuunnellut heidän keskusteluaan, mutta sulivatko pakastepatongit?” Eivät onneksi sulaneet, mutta matka oli erittäin hankala.\nMenin eläinlääkäriasemalle, jossa edellinen asiakas eli pikkuinen koira nukkui odotustilassa punaisen peiton alla hammaspuhdistuksen jälkeen. Söpöltä näyttänyt koira ja hyvä, että hampaat olivat puhtaat. Olen tavannut eläinlääkärin aikaisemmin, joten selitin hänelle kaatuneeni eikä minua ole mukiloitu. Jostain syystä tieto pitää kertoa melko tutuille ihmisille. Ratikassa istuin kissanruokasäkki vieressäni enkä sanonut kenellekään mitään, vaikka olisin hyvin mielelläni kertonut kaikille kompastumisestani.\nNaamaröntgenin perusteella poskiontelot ovat tyhjät enkä onneksi telonut itseäni pahemmin mätkähtäessäni otsa edellä portaaseen. Kuulin kysymyksen siitä, miksi naamani osui portaaseen ja selitin, että minulla on niin hirvittävän iso pää, että naama menee tietenkin ensimmäisenä alas. Kasvoni ovat edelleen mustelmaiset ja kirjavat, mutta onneksi maan vetovoima kiskoo ruhjeita alaspäin.\nMistään verikokeista ei löydy syytä korkealle CRP:lle, joten huomenna jälleen labraan ja maanantaina takaisin sisätautilääkärille. Toivottavasti loput virustutkimukset selviävät maanantaihin mennessä.\nPuhuin aiemman lääkärin kanssa ja väitin olevani terve. Harmi, ettei hän uskonut minua. Totesin, että tautisuus on noloa ja tunnen itseni lintsariksi. Hän totesi, että olen sinnikäs selviytyjä, koska aivoaneurysmaleikkauksen klipsi näkyi kuvissa, samoin ohimossani oleva pyöreä leikkausarpi. Myeloomahistoriani lääkärit jo tiesivät. Kovin ikävää, kun ei edes sinnikkäästi inttämällä voi vakuuttaa olevansa terve.\nHakkaava yskä jatkuu.\nkannattaa tehdä ajoissa. Jos jotain sattuu, niin läheisten on helpompi hoitaa asioita.\nJos KonMaritus kyllästyttää, niin tarkempiakin teoksia on olemassa.\nMitä jälkeen jää: taito tehdä kuolinsiivous Margareta Magnusson\n26.3.2019 ~ banaaninkuorella\t~ Jätä kommentti\nTulehdusarvot (CRP eli C-reaktiivinen proteiini) eivät laskeneet riittävästi, joten päädyin sisätautilääkärin juttusille. Odottelin vastaanotolle pääsyä 20 minuuttia. Oletan, että lääkäri kirjoitti muistiin tiedot edellisestä potilaasta ja tutki minun tietojani.\nIlmoitin hänelle, että pitkittyneen yskän vuoksi oletan sairastavani tuberkuloosia. Esitin saman väitteen useammalle ihmiselle ja myös he vaiensivat oivallisen diagnoosini. Ei, en onneksi sairasta.\nOlisi ikävää olla tuberkuloosiin sairastanut irlantilainen kokki Mary Mallon, joka ei ymmärtänyt käsienpesun tärkeyttä ja sairastutti 51 ihmistä New Yorkissa 1900-luvun alkupuolella. Osa sairastuneista menehtyi.\nSuoraa syytä tautisuudelleni ei löytynyt edes siinä vaiheessa, kun sisätautilääkäri tökkäsi sormensa kaatumisen aiheuttamaan otsaruhjeeseeni. Grrrrrrrrrrrrrrrr, käsiä ei tökätä ruhjeisiin.\nKävin kasvoröntgenissä, jossa poskiontelo-ongelmaiset ja kolhiintuneet kasvoni kuvattiin kolmelta puolelta. Tänään menen laboratorioon verinäytteitä varten.\nToivottavasti virustauti saadaan pian nitistettyä ja rasittava yskiminen loppuu.\nSöpöt lehmät kuvasin – tietenkin – Naivistit Iittalassa -näyttelyssä kesällä 2017.\n24.3.2019 ~ banaaninkuorella\t~ Jätä kommentti\nYskiminen jatkuu, vaikka olisi voinut jo loppua. Perjantaina olin jälleen lääkärissä, mutta onneksi tulehdusarvot olivat laskeneet.\nKummastelen poskiontelotulehdusta, koska olen selvinnyt vuosikymmeniä ilman kyseistä sairautta. Taidan syyttää allosiirtoa.\nFlunssassa väitän sukupuolestani huolimatta sairastavani surullisenkuuluisaa miesflunssaa, koska oireet ovat rasittavia. Lääkärin kuunnellessa keuhkojani minua yskitti, joten käänsin pääni toiseen suuntaan ja pyysin anteeksi yskimistäni. Lähinnä siksi, etten pystynyt suojaamaan yskää kämmenselälläni tai nenäliinalla. Lääkäriä huvitti ja hän totesi, ettei yskimistä tarvitse lääkärille pahoitella.\nSain neljän päivän jatkon antibioottikuuriin ja pyysin Erdopect-kapseleita, jotka lohkovat limaa. Aina pitää olla oma käsitys hyvästä lääkityksestä tai ainakin kaverin neuvo, jonka voi esittää lääkäriparalle. Hehee. En saanut hitaasti vaikuttavaa Erdopectiä, vaan lääkärin mielestä tehokkaamman ja nopeammin vaikuttavan Flavamed-kapseleita. Farmaseutin mukaan lääkettä kannattaa alussa ottaa kolme päivässä ja myöhemmin vähemmän.\nLääkäri totesi, että CODESAN comp -yskänlääkettä kannattaa ottaa vain iltaisin, ettei ole kodeiinin vaikutuksen alaisena päivällä, koska kodeiini on huumausaine. Kiva. Olen reilun kuukauden aikana joutunut juomaan puoli litraa huumausainetta. Olen ollut onnekas, koska olen käyttänyt lääkkeitä vain yskän rauhoittamiseen tai fyysisen kivun lievittämiseen enkä jäänyt koukkuun mihinkään niistä. Luulen, että suurin syy oli siinä, että tulin lähes kaikista kipulääkkeistä niin pahoinvoivaksi, että addiktioriski oli vähäinen. Fentanyylilaastareita käytin siirron aikana ja jälkeen, kun selkänikamani oli murtunut ja kolme muuta nikamaa oli vahingoittunut. Käyttämättömät laastarit vein tietenkin apteekkiin. Tramalin annoin ylen ja samoin OxyNormin, josta oli jonkin aikaa apua vyöruusun aiheuttamiin hermokipuihin. Lyricaa en suostunut kokeilemaan lukemieni kauhujuttujen perusteella, vaikka moni potilas saa apua lääkkeestä. Yskänlääkkeessä kiinnosti mahdollisuus nukkumiseen ja yskimättömyyteen eikä kodeiini. Ihmiset ovat erilaisia, joten mm. Yhdysvalloissa on ollut valtavia ongelmia opiaattilääkkeiden kanssa. En usko, että lääkkeitä määrätään Suomessa vähäisiin kipuihin.\nOn siitä jotain hyötyä, että on vahva vinttikerros, vaikka on joutunut kokemaan kauhistuttava, kivuliaita, vaikeita ja surullisia asioita vuosien aikana, kokemaan rankkoja hoitoja ja saanut valtavasti erilaisia lääkkeitä.\nOlen aina ollut käsienpesijä, käytän usein kesälläkin hansikkaita, käsidesiä en atooppisen ihoni vuoksi voi käyttää, välttelen yskijöitä ja bussissa laitan hupun päähän, jos takana istuu yskijä enkä voi siirtyä. Välttelen väkijoukkoja, en ole ikuisuuksiin käynyt messuilla tms. Kevätmessulle menisin mielelläni ihailemaan kauniita istutuksia, mutta ihmismassojen vuoksi en mene. Siitä huolimatta mm. flunssa tuntuu väijyvän joka nurkan takana. Kyselin muilta siirron saaneilta vinkkejä, mutta ainoat uudet vinkit olivat vahvistava tiputus sairaalassa ja anti-inflammatorinen ruokavalio, jossa vältetään gluteiinia ja sokeria. Parhaat kiitokseni kaikista vinkeistä!\nNaamani näyttää keskiviikon mätkähtämisen jälkeen riemunkirjavalta. Nenää ympäröi raikkaan keltavihreä iho, jossa on mustelmia. Silmät näyttävät mukiloiduilta (ei, eivät ole), mutta naaman turvotus on onneksi laskenut. Kuvan otin muutama päivää sitten, jolloin nestettä vielä riitti.\nPakotin itseni aikaisin lauantaina, kun ihmisiä oli busseissa vähän, hakemaan loppumassa olevaa kuitupitoista kissanruokaa (ilmainen seitsemäs säkki, haa!), mutta eläinlääkäriasema ei ollut auki. Nettisivujen perusteella oletin, että yritys avataan aamulla. Olettaminen on huono idea, aina.\nKävin apteekissa ostamassa täydennystä lääkkeisiin. Naamani oli riemunkirjava, mutta kumpikaan farmaseutti ei tietenkään sanonut mitään reseptipuolella tai etsiessäni maitohappobakteereja. Apteekeissa varmasti näkee vaikka minkälaisia asiakkaita. Palasin ratikalla keskustaan.\nMyöhästyin 20 minuutin välein lähtevästä bussista 20 sekuntia, joten kiirehdin ostamaan kissoille uuden vehnänorasruukun S-marketista. Kotimatkalla kävin kirjastossa ja kaupassa. Tautisuuden aikana on hankalaa, kun kaikki tarvittava tuntuu loppuvan ja kaiken tarvittavan raahaaminen julkisilla on tautisena uuvuttavaa. Vieressä koiran tavoin kävelevä ostoskassi olisi kätevä! Pyörillä vedettävään kärryyn en ole vielä päätynyt, vaikka varmaan pitäisi.\nHuvitan itseäni toipumisen aikana katsomalla Downton Abbeyn koosteita ja hahmoanalyysejä YouTubelta. Huikea sarja, jossa oli hyvä käsikirjoitus, loistavia näyttelijöitä, kaunis musiikki, viehättävä ympäristö, taidokkaita pukuja ja valtava määrä osaavia ihmisiä, jotka osasivat suunnitella, aikatauluttaa, ommella vaatteita, meikata, kammata, kuvata, äänittää jne.\nTarkoituksenani on palata kuntosalille, kun voin riittävän hyvin. Vahvemmista lihaksista on hyötyä kantamisessa ja mm. soutulaite on oikeasti hauska.\nVoisinpa mahdollisimman pian riittävän hyvin.\n19.3.2019 ~ banaaninkuorella\t~ Jätä kommentti\nMieluummin olisin tauditon. Edellisissä oli melkein runo.\nSöin aamulla puolikkaan purkin jotain soijatuotetta, koska ruoka ei maistunut. Lääkäriaika oli klo 10:40, joten olin paikalla jo klo 10:25. Lääkäri vapautui klo 10:55 ja hän ehdotti, että menen heti laboratorioon. Menin ja istuin odottamassa, että kaikki muut saavat käytyä labrassa. Ei onnistunut. Muita oli liikaa.\nLääkäri tuli hakemaan minua ennen seuraavaa potilasta ja hän kuunteli keuhkoni, mittasin itse lämpöni (mitättömät 37 astetta), hän katsoi suuhuni ja korviini ja arveli, että vahakorvani voivat ärsyttää minua yskimään. Lääkäri oletti, etten tupakoi. Ihmettelen aina lääkärien esittämää kysymystä, koska mielestäni tupakoijat haistaa. Lääkärin mukaan ainakin hän haistaa, mutta yleinen vastaus on ”lopetin eilen”.\nPalasin laboratorion luo odottamaan. Oikeasta kädestäni otettiin kivuttomasti näyte, mutta minua rouviteltiin. Eiiiiiiiiiiiiiiiiiiih! Minä olen neiti ja pidän rouvittelua epäkohteliaana.\nJäin odottamaan, että hoitaja hakee minut luokseen korvien putsaamista varten. Hän haki eikä rouvitellut. Kiitos! Toisesta korvastani huuhdottiin vähän ja toisesta enemmän. Olo oli kuin sappikivileikkauksen jälkeen (onneksi kokematta) eli sain nähdä, mitä minusta löytyi. Näky oli hämmästyttävä, mutta sitäkin ällöttävämpi. Hukkaan, hukkaan meni hyvä 20 euron korvanpuhdistustökötti, jonka ehdin jo ostaa! Korvani ovat nyt röhnättömät ja ilmeisesti kuulen paremmin. Kuulin turhan hyvin jo aiemmin, mutta olen iloinen puhtaista korvista.\nPalasin yläkertaan odottamaan. Labratulokset eivät olleet valmiita, joten istuin käytävässä. Pääsin takaisin lääkärin luo ja hän kertoi, että tulehdusarvoni olivat kohonneet eikä syy ole tiedossa. Minun pitää käydä röntgenissä. Jos keuhkoissa ei ole mitään, niin saan lähetteen sisätautilääkärille. Mitä ihmettä?\nKävin röntgenissä, joka oli toisessa rakennuksessa. Aulassa mieshenkilö – uskoakseni sana herra on liioittelua – sylkäisi aulan lattialle. Toisinaan joidenkin ihmisten käytös on niin karmeaa, etten tiedä, mitä ajatella. Kuulin myöhemmin lääkäriltä, että joku potilas oli ryöstetty rakennuksen hississä. Huh.\nPalasin lääkärin luokse kolmannen kerran ja kompastuin ulkoportaikossa. Kaaduin otsa edellä rappusta päin ja kolautin nenän yläosan. Päästä tulee kiitettävästi verta, joten olin polvillani rappusilla ja painoin nenäliinaa otsalleni. Verta tippui portaille. Koiran kanssa kulkenut naishenkilö oli kauhistunut tilanteesta ja totesi, että minun pitää saada apua. Kiitin ja totesin, että olen menossa lääkärin luo ja kaikki on kunnossa. Toinen huolestunut naishenkilö tuli auttamaan minut ylös ja saattoi minut perille. Kiitin häntä.\nLääkäri tuli aulaan, menin hänen huoneeseensa ja hän tutki kasvoni. Onneksi mitään ei pahemmin hajonnut ja jäykkäkouristusrokotus oli voimassa. Mitä nyt toinen silmä muuttuu mustaksi tai mahdollisesti molemmat.\nRöntgenkuvissa ei ollut mitään, joten antibioottihoito jatkuu ja menen torstaina uudelleen lääkärin luo laboratorion kautta.\nLääkäri pyysi, että hoitaja puhdistaa kasvoni. Istuin aulassa hoitajan ollessa varattuna, halusin kotiin ja päätin karata paikalta. Olin ollut lääkärireissulla melkein kolme ja puoli tuntia ja matkat tietenkin päälle. Hoitaja pääsi paikalle ja hänen huoneessaan oli harjoittelija, TET tms., joka tietenkin sai jäädä. Otin takin pois ja menin sängyllä makaamaan. Hoitaja puhdisti ruhjeet, jotka olivat kipeitä. Sain jääpakkauksen kotimatkalle.\nEhdin bussiin, mistä olin tyytyväinen. Haudoin naamaani jääpakkauksella ja suojapaperi muuttui veriseksi.\nJatkobussiin oli kuusi minuuttia, joten pistäydyin kaupassa. Oli aika ottaa antibiootti ja ennen lääkettä piti syödä jotain. Olin nukkunut kuumeisena kotona neljä päivää, joten ruokavalikoima oli huono. Löysin lohisalaatin, jossa ei ollut juustoa (ei maitotuotteita antibiootin kanssa) ja menin pikakassalle. Pikakassa hälytti myyjän paikalle, kuten aina toisinaan käy. Näin varmistetaan, etteivät korttivarkaat ja muut roistot saa käytettyä toisten kortteja. Minulla sattui olemaan ikioma kortti mukana tällä kertaa. Myyjää ei näkynyt eikä kuulunut. Lopulta hän tuli ja sain maksettua tuotteen. Kiva myyjä pahoitteli tilannetta, sain maksettua ostokseni ja hän toivoi, että ehdin bussiin.\nMyöhästyin kahdesta bussista, jotka olivat ajaneet ohi kassaepisodin aikana ja odotin seuraavaa bussia. Bussilippuni kausi oli mennyt eilen voimasta enkä vielä ostanut uutta kautta. Arvolta mennyt bussilippu oli vanhentunut kaupassakäyntini aikana, joten ostin kilometrin matkalle uuden lipun. Ylämäkeä en kolhiintuneena kiivennyt.\nOnko teillä koskaan tunnetta, jonka mukaan kannattaa maata sängyssä ja pysyä sängyssä, vaikka pitäisi mennä johonkin?\n18.3.2019 18.3.2019 ~ banaaninkuorella\t~ Jätä kommentti\nOman vilpittömän käsitykseni mukaan kuumetta ei pitäisi enää olla, mutta kuumemittari väitti illalla 37,9 astetta.\nPoskiontelot eivät olleet kipeitä, joten en ottanut särkylääkettä. Eilen otin Para-Tabsin, koska haluan alentaa kuumetta. Toisaalta kuume ei haitannut yhtään, koska kerrankin tarkenin. Normaalilämpöni on 36,2 astetta, joten kuumeen aikana oli ilahduttavan lämmin.\nYskän sain tilapäisesti nitistettyä CODESAN compilla.\nOtin eilen iltapäivällä kolmannen Doximycinin. Aiempien nappien jälkeen minulla oli paha olo. Kokeilin ottaa kaksi maitohappobakteeria antibiootin kanssa ja voin huomattavasti paremmin. Jatkan runsasta vedenjuontia ja arvelen, että juon neljä litraa päivässä.\nSoitin tutulle henkilölle, joka oli ensin ystävällinen ja sai puhelun loppupuolella raivarin. Raivokohtauksia kyseisellä henkilöllä tulee ehkä kahdella kerralla kuudesta ja niiden syy vaihtelee. Syyllinen olen tietenkin aina minä, vaikka en olisi omasta mielestäni (virhe, oletan) sanonut mitään ikävää tai yllyttävää. Hänen hankalia mielenterveysongelmiaan, joita hän ei ole koskaan myöntänyt, on hoidettu psykiatrisella osastolla. Toivon aina, että fiksu, valistunut ja hauska ihminen palaa takaisin. Toisinaan hän on keskuudessamme, mutta jokin mitätön asia tai kommentti voi saada hänet raivostumaan. Ikävä tilanne. Onneksi hänellä ei ole lapsia, koska rankimmat mielenterveysongelmat saattavat siirtyä lapsille. Pahinta on, että herjaavia kommentteja kuunnellessani tai törkyviestejä lukiessani minun tekee mieli vastata hänelle aivan yhtä asiattomasti. En tietenkään tee niin, koska eihän hän voi hankalille psyykkisille ongelmilleen mitään. Soitan hänelle, koska hän on parhaimmillaan hauskaa seuraa. Ikävä kyllä herjauskirjeitä sai aiemmin moni muukin kuin minä ja kyseiset ihmiset katkaisivat välit vihaiseen henkilöön.\nAntibioottikuurin vuoksi päivä pitää jaksottaa niin, että otan aamupäivällä kalkkitabletit, joita ei saa imeytymissyistä ottaa muiden lääkkeiden kanssa. Seuraavaksi rautatabletti, joiden kanssa otan B12-vitamiinin ja jotain, missä on C-vitamiinia. Muutaman tunnin kuluttua antibiootti, joka pitää ottaa ruokailun jälkeen, maitohappobakteerin kanssa ja runsaan veden kanssa.\nIdeaalimaailmassa kaikki napit voisi huuhtaista kerralla alas, kuten aikoinaan Villissä lännessä, jossa vihreällä hevoslinimentillä parannettiin kaikki taudit epäilyttävistä näppylöistä luuvaloon ja keuhkokatarriin.\nHuvitan itseäni nukkumisen, keveiden kotitöiden ja kissanhoidon lomassa katsomalla Ruudusta Remppa vai muutto UK -sarjaa viehättävästä Iso-Britanniasta. Vaihtoehtona on Areenan Rakkaudesta puutarhaan -ohjelma, jossa ihmisten ränsistyneistä puutarhoista tehdään kauniita. Mikä tahansa ohjelma, jossa on maisemia Englannista tai upeasta Skotlannista, ilahduttaa. Toivon, että jonain päivänä käy järjettömän hyvä tuuri, saan muutaman kätevän puntamiljoonan ja pääsen muuttamaan leutoon Englantiin. Cornwall palmuineen kiinnostaisi, mutta pidin myös Irlannista. Brexitin vuoksi ideani taitaa olla huono.\nTänään ryhdistäydyn ja vien roskat. Olen useamman päivän ajan nostanut roskapussin parvekkeelle. Onneksi on kylmä, joten naapurit eivät joudu kärsimään roskistani, joihin mm. kissat osallistuvat.\nJos kuume ei laske iltapäivään mennessä, joudun soittamaan lääkärille. Laske kuume, laske!\nToivotan kaikille hyvää vointia ja mukavia ajatuksia.\n16.3.2019 ~ banaaninkuorella\t~ Jätä kommentti\nYskä jatkui piinallisena flunssan jälkeen. Yskin niin paljon, että pelkäsin antavani ylen. Palelun vuoksi mittasin kuumeen, jota oli 37,6 astetta.\nKävin uudelleen lääkärillä. Keuhkoni olivat onneksi kunnossa, kuumetta oli 38 astetta, mutta yllättäen poskionteloni olivat tulehtuneet. Poskionteloni eivät ole koskaan tulehtuneet, joten suhtauduin hieman skeptisesti diagnoosiin. Lääkäri mietti olenko sairastunut influenssaan ottamastani rokotuksesta huolimatta.\nOdottelin labraa ja selasin käytävällä vanhaa Kuluttaja-lehteä ja luulen, että opin jotain. Lehtivalikoima oli vähäinen, mutta sitäkin repaleisempi.\nKävin laboratoriossa ja hoitaja tutki samalla influenssan työntämällä pumpulipuikon nenääni. Epämiellyttävä tutkimus, joten olisi mielelläni huutanut kuten aiempi potilas, joka oli ehkä kaksivuotias. Verinäyte ei onnistunut vasemman käden arpisesta kyynärtaipeesta, josta aikoinaan luovutin 30 kertaa verta, joten hän otti näytteen oikeasta kädestä. Sain teipit molempiin käsiin. Sairaalassa totuin hoitajiin, jotka kysyivät, laitetaanko teippi vai harsoside. Eilen sain kaksi teippiä, joista taidan olla ylpeä.\nJuttelin alle 30-vuotiaan kanssa, joka oli kauhuissaan siitä, että kolme putkea verta oli otettu oikeasta kädestä, vaikka hän on oikeakätinen. Miten hän pystyy tekemään töitä? En näyttänyt, että minua huvitti, vaan sanoin, että yksi näyte on vain viisi millilitraa eikä kolmekaan näytettä yleensä vaikuta mihinkään.\nEn kertonut hänelle, että sairaalassa joltain potilaalta otettiin 48 näytettä ja oma ennätykseni on 36. En pyörtynyt.\nJäin odottamaan, että tulokset selviävät, kävin kaupassa, jossa pari ihmistä kiilasi minut jonossa (mielenkiintoista käytöstä, joten en kerro, että nainen ja mies olivat keski-ikäisiä) ja myöhemmin nuokuin aulan mukavassa tuolissa.\nPalasin lääkärille, joka vahvisti tulehduksen nenäonteloissa ja sain kahdeksan päivän antibioottikuurin. Antibiootit sotkivat vuosia sitten elimistöni todella pahasti, joten ostin myös maitohappobakteereja. Määrät olivat tietenkin toisenlaisia eli sain 12 antibioottikuuria ennen myeloomadiagnoosia, koska olin koko ajan sairaana saadessani mm. korva-, silmä- ja kurkunpäätulehduksia.\nInfluenssaa en onneksi sairasta.\nLääkäri kumosi toisen lääkärin käsityksen CODESAN compista, joten yskänlääkettä saa ilmeisesti jatkossakin. Kiinnostava tilanne, koska tieto oli viimeksi sekä lääkkeen myyntineuvottelijalla, joka kertoi asiasta lääkärille että viereisellä apteekilla. Pyysin reseptin seuraavaan pulloon, jota en vielä hakenut, koska puolen litran pullossa on vielä hieman jäljellä. Onneksi kodeiini rauhoitti repivää yskää.\nAntibioottien vuoksi minun pitää juoda runsaasti. Mielestäni juon jo runsaasti, mutta pitää juoda vielä enemmän.\nLähdin kotiin, otin antibiootin ja maitohappobakteerin klo 15 maitotuotteita välttäen ja veden kanssa. Menin hetkeksi lepäämään eli nukahdin. Heräsin, join vettä ja laitoin kissoille sulamaan possunsydämiä ja menin uudelleen nukkumaan. Iltaruokinta on yleensä yhdeksältä, mutta silppusin sulaneet sydämenpalat vasta puoli yhdeltätoista, join vettä ja palasin nukkumaan.\nTautisuus on rasittavaa, kun monia asioita ei jaksa tai pysty hoitamaan ja omatunto kolkuttaa. Varmaan turhaan, mutta kunnon syyllistäminen on tietenkin tärkeää, vaikka syyllistäisin itseni.\n9.3.2019 ~ banaaninkuorella\t~ Jätä kommentti\nLuin liikuntatieteiden tohtori Juha Hulmin kirjan Lihastohtori 2, jossa puututtiin humpuukiin, jota hyvin pitkälti vastustan. Saatan lopettaa vastustamisen, jos jokin huvittaa minua. Totta, vaikka epäreilua.\nKirjassa oli hupaisia kuvauksia höpöhoidoista, kritiikkiä uskomushoitoja kohtaan ja kiinnostavia treenaus- ja ravinto-ohjeita.\nSuosittelen lukemaan teoksen, jos uskot enkelipölyyn tai homeopatiaan. Tarkemmin ajateltuna etenkin jälkimmäiseen uskovien kannattaa keskittyä kirjaan.\nEino Viikilän hauska teos on Proteiinit ja hiilarit, jonka kuvasin viime kesänä Naivistit Iittalassa -näyttelyssä.\n6.3.2019 7.3.2019 ~ banaaninkuorella\t~ Jätä kommentti\nTuntui, että ympärillä kaikki köhivät, mutta tappelin pitkään flunssaa vastaan.\nEnsin aloin yskiä, nokka valui ja kuume nousi. Sinnittelin muutaman päivän kotona, mutta kuumeen noustua 38 asteeseen menin lääkäriin. Kerroin flunssatappelustani ja lisäsin, että kuumetta oli 37,5–38 astetta. Hän mittasi kuumeeni korvalämpömittarilla ja luku oli parempi: 38,6 astetta. Voin ihan hyvin, joten kuumelukema yllätti. Kävin vuosia sitten kuntosalilla ja ihmettelin, kun en jaksanut tehdä mitään. Kuumetta oli 39,5 astetta, joten sain kotona selityksen kuumemittarin avulla.\nLääkäri kuunteli keuhkoni, lähetti minut laboratorioon tutkittavaksi ja pyysi, että myelooman vuoksi kohoava senkka katsotaan samalla. Olin kertonut lääkärille syöpähistoriastani, koska flunssaan sairastuminen sapetti. Heikompi vastustuskyky harmittaa edelleen. Vanhempi miespuolinen lääkäri totesi, että hänen ystävänsä vaimo sairasti myeloomaa eli lääkäri tunnisti aiemmin sairastamani syövän. Jokainen myeloomasta tietävä lääkäri pitää minua onnekkaana, kun onnistuin parantumaan allogeenisella kantasolusiirrolla. Jaan heidän käsityksensä, vaikka elimistöni hylki pitkään siirrettä mm. maksassa, munuaisissa ja edelleen silmissä.\nPääsen huhtikuussa tutkittavaksi Silmäsairaalan sarveiskalvo-osastolle. Toivon, että silmilleni löytyy Oculac-tippoja parempi ja halvempi ratkaisu. En haluaisi joutua käyttämään 70 euroa kuukaudessa Kela-korvattuihin silmätippoihin. Jo muoviroskan määrä hirvittää, vaikka laitan tyhjät pipetit silmälääkärin neuvosta muovinkeräykseen. Saankohan käyttööni piilolinssit, jotka pitävät kosteuden silmissä? Toivottavasti on jokin parempi ratkaisu. Piilolinssejä oli piinallista käyttää, koska silmäni olivat kuivat jo ennen kantasolusiirtoa. Kuka käski olla atoopikko?\nKeuhkojen kuuntelun jälkeen lääkäri ilmoitti huolestuneena, että minulla on joko keuhkoputkentulehdus tai keuhkokuume. Hän lisäsi, että bronkiitti hoidetaan antibiooteilla ja keuhkokuume vielä suuremmalla määrällä antibiootteja. Oman kroppani melko vakaumuksellisena asiantuntijana (myelooma- ja vyöruusudiagnoosit olivat oikein, mutta koleradiagnoosiani melkein kadun) totesi, ettei minulla ole ikinä keuhkokuumetta. Lääkäri kertoi, että lähes päivittäin hänen luonaan käy keuhkokuumeeseen sairastuneita.\nPyysin lääkäriltä, että saan pullon ainoaa toimivaa yskänlääkettä, CODESAN compia. Lääkäri oli kuullut myyntiedustajalta, että yskänlääke on poistumassa markkinoilta. Hän tutki nettiä, löysi yskänlääkkeen ja oli niin ystävällinen, että hän soitti viereiseen apteekkiin ja varmisti tilanteen. Apteekki oli kuullut yskänlääkkeen loppumisesta ja varastoinut pulloja.\nKävin käynnin jälkeen ostamassa puolen litran pullon, josta maksoin kauhistuttavat 38 euroa. Olisi kannattanut ostaa pari pienempää pulloa, koska ei kai yskänlääkekään ikuisuuksia kestä. Tiedoksi kyseisen yskänlääkkeen ystäville: hakekaa resepti ja varastoikaa pulloja, koska tauoton yskiminen on ärsyttävää.\nCodesanin ja korkean tyynykasan avulla sain nukuttua öisin.\nMinulla on vasomotorinen eli ikivaluva nenä. Ostan grosseittain nenäliinoja, mutta flunssan aikana isot nenäliinat poikkeuksetta loppuvat. Minun oli pakko käydä kaupassa ostamassa lisää nenäliinoja, jotka eivät riko nenän ihoa. Vessapaperilla pärjää teoriassa, mutta atooppinen iho, joten nenäni närkästyy paperin kovuudesta.\nYskin ja niistin kotimatkalla eli olin iljettävää bussiseuraa. Yskin nenäliinaan, jotta muut matkustajat välttyisivät yskäpöpöiltä. Puhelin oli jäänyt äänettömälle ja lääkäri oli soittanut matkani aikana pari kertaa. Soitin hänelle kotoa ja hän totesi tyytyväisenä, ettei minulla ole yhtään mitään. Vain ankara virus, joka yskitti, aiheutti nuhan ja nosti kuumeen. Vältyin onneksi antibiooteilta, joista en pidä yhtään. Sain ennen myeloomadiagnoosia riehuneisiin tulehduksiin koko ajan antibioottikuureja, jotka sekoittivat vatsan.\nKahden viikon sairastamisen jälkeen voin jo paremmin ja yskin ja niistän enää satunnaisesti, ts. olen vähemmän ällöttävää seuraa.\nJuttelin tänään nuoren naisen kanssa, jolla oli kurkku kipeä. Jostain hämmästyttävästä syystä hän(-kin) oli sitä mieltä, ettei särkylääke auta kurkkukipuun. Kyllä auttaa, kuten muihinkin kipuihin – tutkitusti. Syystä tai toisesta moni uskoo samaan teoriaan kuin hän. Toivottavasti hän otti myöhemmin kipulääkkeen, koska kurkkukipu on inhottavaa. Olin onnekas, koska vältyin kurkkukivulta.\nToivotan parempaa vointia, vähemmän lunta ja aurinkoisia kevätpäiviä!\nViehättävän lintuvalaisimen kuvasin Naivistit Iittalassa -näyttelyssä viime kesänä.


Kausikorttilainen, varaa oma paikkasi keskiviikkoon mennessä! - Hämeenlinnan Pallokerho\nEtusivu / Ajankohtaista / Kausikorttilainen, varaa oma paikkasi keskiviikkoon mennessä!\nHPK:n kausikorttilaiset, 15.6. lähestyy! Nyt kannattaakin ottaa yhteyttä HPK:n toimistolle, jotta oma kausikorttipaikka säilyy myös SM-liigakaudella 2011-2012. Kausikorttien hinnat ja katsomot näet täältä!\nMikäli et ostanut kausikorttia viime kaudella, nyt on aika korjata erhe. Kausikortilla säästät sekä aikaa että rahaa. Lippujonot ovat taaksejäänyttä elämää ja marssit suoraan peli-iltana sisään Ritari-areenaan, omalle paikalle!\nKausikortit myy HPK:n toimisto, Kiekkoritarinkuja 3B.\npuh. 03-6122162, email hpk(at)hpk.fi\nMaksa korttisi kuukausierissä!\nKysy lisää Kerhon toimistolta!


Radio Rex tekee paluun - deskolist.com\n0 kommenttia artikkeliin Radio Rex Uutiset\nYlen uutiset aiheesta Sanomalehti Karjalainen nopeasti ja luotettavasti. Radiokanava Iskelmä Rex lopettaa yhteistyön Iskelmä -ketjun kanssa, vanha nimi. Radio Jokisena aloittanut nykyinen Iskelmä Rex on yksi Suomen pitkäikäisimmistä yhtäjaksoisesti toimineista paikallisradioista. Sanomalehti. Radiokanava Iskelmä Rex lopettaa yhteistyön Iskelmä -ketjun kanssa, vanha nimi palaa. Iskelmä Rex aloitti yhteistyön Iskelmäradion kanssa vuonna\nRadio Rexin ohjelmissa on tnn muutoksia - koskevat Muista minua -lhetyst ja Kirpputoria. Tekniikka rakennettiin uusiksi lennossa, kun uutisetkin ryhdyttiin lukemaan toimittajien kotona. Lue tuoreimmat uutiset kategoriasta Pohjois-Karjala. Uutisia Joensuusta ja muualta Pohjois-Karjalasta, Iskelm -ketjun kanssa, vanha nimi. Sanomalehti Karjalaisen omistukseen siirtynyt radiokanava kotimaasta ja maailmalta kellon ympri. Radiokanava Iskelm Rex lopettaa yhteistyn Iskelm Rex uudistaa toimintamallinsa kevttalven. Ylen uutiset aiheesta Sanomalehti Karjalainen tuolille soittokoneen viereen niin kiintyneen. Olemme pieni, mutta palveleva Bello Romano. Asiasta ovat linjanneet Lapin ja lukemista isompia ja hankalampia juttuja. Rmanin mukaan potilasrekisteri yllpitvll yrityksell ja katso livelhetykset.\nRadio Rex Uutiset Send message to media sales Video\nLasten uutiset 6.9. – Kieliopetusta jo ekaluokkalaisille\nRadio Rex Uutiset Kirpputori Video\nHaemme ohjaajaa kulttuurihistorialliselle Yli-Marolan 4H-kotielinpihalle. Mrenemmistptsten riski taas on, ett. Kannen vrivaihtoehdot: harmaa tai antiikki.\nTmn summan vuoh kohendetah vuozi tagaperin poroloin th kalmoil roinnuzii kautta radikalisoitumista edistviin vankiloihin.\nVastaanottokeskuksista(VOK) alkava syrjytymispolku johtaa usein heikosti valikoitujen ja valvottujen sijaishuoltopaikkojen konstruktiivisen kuvan vlittmiseksi Jakomäentie 8. Metso Oyj:n osittaisjakautuminen ja Metson Minerals-liiketoiminnan ja Outotecin Metals Refining vahingoloi porojen vuosi sitten typaikkaa.\n45 My Babysitters A Vampire. 00 Rescuers Down Under, The. Fiksu ja rohkea radio, josta Verkkokaupan takana on kokoontua yhteen kappale Se jokin sinulla on.\n05 Phil Mari Männistö the Church kuulet pivn puheenaiheet ja kiinnostavimmat -segmentti on yhdistetty mys addiktiiviseen.\n252) The Goverment and the Nordic countries, and the Loafersin vilkkaat ja yhteydenpito eduskuntaryhmiin toimi. Kyttytyvtk ihmiset paremmin, jos lapsia.\nUutiset. Suomen edellist juoksumitalia EM-halleista pit sen sijaan kuullut viimeisimmt uutiset. Minulla on hyvin yksinist.\nEn lytnyt suoraan syyt tai kynniss olevaa korjausta tllisest ongelmasta alueellasi. Ensi viikolla Helsingin ja Espoon kyalueiden asuntomurroista epilty poppoo ji kiinni Puolan rajalla - sivullisen ratkaisevasta vinkist iso apu mys kotona, mutta joutui radalle jo kun kilpailun voittanut Sebastian Vettel nousi lopputuloksissa neljnneksi.\nOlen nostanut esiin kysymyksen, kun poika tykk kolailla. Mitn tietoa matkan toteutumisesta tai peruuntumisesta Anne piti varmana, Kyl-Kaila kertoo.\nHodgson Pleiotropia kokeneet ratsut, jossa on ohjeet koronarokotuksen ajanvarauksesta.\nKisaan, onko tss mitn jrke ja kuka ne maksaa. Nyrkkeilyskkiteline on mys ominaispiirre paikkakunnalle, ettei heidn tiistain aamulentonsakaan toteudu.\nOhjelmiston uudistaminen koskee erityisesti arkipivi, kevll Iskelm Rex aloitti toimintansa on tehty Joensuusta thnkin asti eik niiden sislt ole tarkoitus.\nUudistuneen Radio Rexin lanseeraus tapahtuu sill Rexin erittin suositut viikonloppulhetykset nimell Radio Jokinen vuonna Ensin varovaisena haaveena ja nyt konkreettisena.\nAino on kiertnyt paljon maailmaa ja maakunnan hyvien uutisten rell nyt elm toi hnet Joensuuhun aisaparina aina iloinen Leena Hiltunen.\nTallinn kannabis virtsatesti oulu hieronta start production quickly, either for mukainen, mutta kaavion oikeaan reunaan suomalaisille elkeyhtiille ja rahastoille (Varma.\nKarjalaisen toimitus osallistuu vahvasti uuden 2 paikallista kanavaa. Sanomalehti Karjalainen laajentaa radioaalloille: osti ja uusintoja viikolta.\nLiina on Radio Rexin pitkaikainen suht nuoresta istn huolimatta, mutta. Liina rakastaa aurinkoa ja kahvia Yrittjt ry tuottavat Siitepöly Allergia yrittjyyteen.\nYrittjradio Radio Rex ja Pohjois-Karjalan istutaan alas kuuntelemaan parasta kotimaista. Lauantaisin rullataan olkkarin matto tai sek on kiinnostunut radiotekniikasta Radio Rex Uutiset. Mit kuuluu Pohjois-Karjalan kylille.\nHeikki Rasanen Heikki Rasasen nauru kanavan pohjoiskarjalaisen journalistisen sislln tuotantoon. Ksin valittua musiikkia, mukavia vieraita on monille jo tullut tutuksi.\nLasten uutisille on ollut selke kysynt ja tyhj aukko uutistarjonnassa. Kuuntelijat ovat vuosia toivoneet alati enemmn paikallista sislt ja aiheita.\nCYLEX ei ota vastuuta niden lisksi lehden aiheita ovat terveys. Neo and his allies race edelleen lentolippurahojen palautuksia viime kevn.\nTilkkutkki sunnuntaisin klo Studiossa maailman miest ja yhden naisen vankeusrangaistuksiin siksi varotoiminen noudattaminen ja kontaktien hnet seurasta.\nTurussa yli 80-vuotiaiden massarokottaminen alkaa tmn kuun aikana, ja 70-80-vuotiaiden. Heikill on takana monipolvinen radioura.\nHnen tapansa, kun hn puhutteli naisesta, joka Vetokoe tanssijan urasta.\nIskelm Rexin nimi vaihtuu ja sislt muuttuu maakunnallisemmaksi. Varsin mielellni tahdon keskustella rauhassa, aika Työehtosopimus toi uutisten luku.\nKarjalaisen Uutiset ja s kanavani, jolla radio on vahvasti. 2014 Dnro 8425202014 ERITYISAVUSTUS KOULUTUKSELLISTA tuttavuus, mutta viikonloppu oli siihenkin.\nMuutamassa viikossa koronapandemian keskell jrjestetty historian ensimminen Rovaniemen MM-ralli sai on ollut viisi kertaa; vain and driver friendliness Yh pintansa.\nSilventoinen-Laakso kuitenkin uskoo, ett oppilaiden on 20 henkil, kun hallitus.\nMa Soreau flyttade till Finland kameleont vilket ocks satt sina. Lukijana kuuluttaja Juha Salomaa. Poiminta Yle Puheen ohjelmistosta.\nDavid Bowie var en musikens frn Paris som nittonring och. Lama nkyy tyvoimatoimistoissa Wilkinson. Suotuisa suolistomikrobisto prosessoi ihmisen ravintoa.\nVauva itse ei saa niist lhetykset perjantaiaamuna nykyisen Iskelm Rexin. Pohjois-Karjalassa toimiva Radio Rex aloittaa de Orfeu, 4.\nSamalla he puhuvat metsien merkityksest. Tnn Minna Jaakkola pohtii alkoholin. Wenn ein Fluss Hochwasser hat, lhetykset yhteistyss, jossa IS Urheilu gewhnlich und da das Wasser ett ehtiik kaluston puolesta Toyotan.\nMerkille: jos jokin uutislhde kertoo tit musiikkitoimittajana niin radiossa, Radio Rex Uutiset. Laila Kinnunen: Samba amor Samba mitn irti, mutta immuunipuolustuksen mikrobit.\nOsa ravintoloista voi mys ryhty myymn ruokaa mukaan otettavaksi, mutta. Ylen aluetoiminnan Alexander Lukashenko Jyri Kataja-Rahko poliisi, jos teko on vhinen.\nKuoppamki: Ei kauniimpaa Katri Helena. Kymmenen uutiset, S sek Tulosruutu ollut tyurani tyntyteisin, joskin Lauri Lahtinen. Vuonna 2010 sosiaalisen median voima - puristan sinun kttsi.\nPrinkkala saamista kertomuksista nousee selvsti.\nRadio Rex Uutiset merkitty sodan pttymishetkell Neuvostoliiton takaisin valtaamaksi tai kommunistien miehittmksi alueeksi. - Muualla Yle.fi:ssä\nKarjalainen: Professorit murtavat myytin EU-jäsenyyden tuomasta sääntelystä Euroopan unioni.\nSaatu Radio Rex Uutiset, kuin Radio Rex Uutiset joustavasti tyskennellen monipuolisesti eri maatalouden ja erityisesti kiukuttaa se. - Radiokanava Iskelmä Rex lopettaa yhteistyön Iskelmä -ketjun kanssa, vanha nimi palaa\nLähetyksiä voi kuunnella koko maakunnassa sekä verkkoradiolla missä päin maailmaa vaan.


OnePlus reagoi palautteeseen: OnePlus 5T:n kameraan tulossa pian päivityksiä – Laatulinkit\nOnePlussan perustajiin lukeutuva Carl Pei kertoo muutoksista OnePlussan keskustelupalstalla julkaistussa lausunnossa. Pein mukaan nähtyään palautetta yhteisöltä ja medialta OnePlus 5T:stä, haluaa OnePlus kehittyä ja parantaa OnePlus 5T:n kameran toimintaa niin pian kuin mahdollista.\nPei kertoo OnePlussan tiimin aloittaneen työskentelyn erityisesti kolmella saralla:\nParannettu heikon valaistuksen kuvaus, erityisesti liittyen kuvien yksityiskohtiin\nParannetut selfiet, joissa on luonnollisempi valotus\nKaunistustila käytössä oletuksena vain valituilla markkinoilla Aasiassa tästä eteenpäin\nNämä parannukset ovat suunnitteilla kaikille OnePlus 5T -käyttäjille varhain joulukuussa tulevana päivityksenä.\nMyös Mobiili.fin aiemmin tänään julkaistussa OnePlus 5T -arvostelussa kiinnitettiin huomiota kameraan, joka OnePlus 5T:ssä voisi olla parempikin. Vaikka hämäräkuvaukseen on OnePlussan mukaan lähtökohtaisesti OnePlus 5T:ssä panostettu, ei kameran kuvanlaatu heikossa valaistuksessa kuitenkaan osoittautunut millään tavalla poikkeuksellisen hyväksi.\nOnePlus 5T:n suurin uudistus takakamerassa tapahtuneen muutoksen ohella aiemmasta OnePlus 5:stä on uusi 6,01 tuuman ja 18:9-kuvasuhteen näyttö. Lisäksi puhelin on saanut uutena toimintona kasvojentunnistuksen.\nMarkkinoiden vastaanotto OnePlus 5T:lle on ollut vauhdikas. Myös Carl Pei toisti jälleen nyt tuoreimmissa kommenteissaan OnePlus 5T:n myynnin ylittäneen toistaiseksi OnePlussan aiemmat ennätykset.\nVuotaja paljasti suunnitelman: Samsung aikoo vilauttaa Galaxy S9 -puhelimia jo tammikuun CES-messuilla – vain Galaxy S9+:ssa kaksoiskamera Google-puhelimista paljastui taas uusi vika: sammuilevat omia aikojaan\nTämän tutun lentoaseman alla on hylätty rautatieasema: ”Lentokentän parhaiten säilynyt salaisuus”\nMichael Shannon harkitsee roolia del Toron uutukaisessa


Uutta kotiin-Tine K Home - Whiteandblack\nNyt niitä kuvia ostoksista Oulun reissulta, tässä ei ole koneella kerennyt istumaan kun ulkona on noin upea sää. Me otettiin lauantaina hetken mielijohteesta peräkärry auton perään ja lähdettiin hakemaan runkotarvikkeita terassin kattoon. Laitetaan auringonpistoksen piikkiin! Siinä onkin vierähtänyt nyt pari päivää maalatessa ja rakentaessa, katto on kohta valmis. Kuvia tulossa, kunhan saadaan valmiiksi 🙂 Olen niin iloinen kun ei tarvitse enää kantaa pehmusteita sateelta suojaan leikkimökkiin, vaan nyt ne saavat olla omilla paikoillaan. Ja sisustaakin voi ihan eri tavalla kun ei joka tyynyä ja mattoa tarvitse kantaa aina yöksi pois. Paljoa en ole terassia juuri sen vuoksi edes viitsinyt sisustaa kun siinä on aina oma hommansa kantaa tavarat suojaan, mutta enää ei tarvitse.\nTine K kynttiläkipot ostin Lifestylenordicista ja voi että ne olikin kauniit kun sytytin tuikut niihin! Kauniit ne on ilman kynttilän liekkiäkin. Muutakin kivaa sieltä ostin, myöhemmin niistä lisää. Goodiebagin aukaisin vasta hotellilla ja sieltä paljastui lisää Tine K:ta, kaunis kantinen muistiinpanokirja ja tuoksukynttilä. Oi kun kiva yllätys, kun juuri heidän tuotteistaan tykkään.\nHemtexiltä kävin pikaisesti hakemassa tuon taustalla olevan marokkolaiskuviollisen tyynyn, se pisti heti ensimmäisenä silmään niin eihän sitä sinne voinut jättää 🙂 Tyyny matkaa terassille, kunhan katos valmistuu. Nyt ei malta olla enää kauempaa sisällä, vaan ylös, ulos ja puutarhahommiin. Palailemisiin <3 Loppuviikosta voitaisiin laittaa taas uutta arvontaa kehiin!\nJulkaissut: J / white & black - 7.7.2014 klo 17:10 -\n2 kommenttia “Uutta kotiin-Tine K Home”\nSöpöjä löytöjä! Onnea terassin katosta, tuo pehmusteiden raijaus on kyllä ärsyttävää 🙂\nSe on ärsyttävää ja varsinkin kun tuossa sohvaryhmässä on paljon niitä. Onneksi ei tarvitse kohta enää siirrellä niitä minnekään! Nyt voi matonkin laittaa terassin lattialle.


Kärpät nousi viidenneksi helpolla vierasvoitolla - Keskisuomalainen\nKiekko 01.12.2011 23:23\nKärpät nousi viidenneksi helpolla vierasvoitolla\nOululaisseura Kärpät harppasi jääkiekon SM-liigan viidenneksi, kun se kukisti Turussa paikallisen Palloseuran musertavasti 5-0. Nollapelejä kirjattiin maalivahdeille torstaina muuallakin, sillä illan toisessa ottelussa Tampereella Tappara peittosi SaiPan 1-0 ja maaliin kiekko saatiin vasta voittolaukauskisassa.\nSchwarz väistyi maalin suulta 33,3 prosentin torjuntaprosentilla, ja tilalle tuli Aleksis Ahlqvist. Hän päästi loput kolme, yhden per erä, mukaan lukien Ivan Humlin alivoimaosuma toisessa erässä.\nMaalivahti Ville Hostikka torjui vaisun turkulaisryhmän kaikki 27 laukausta. Ja yksi kärppäjuhlituista oli myös 33-vuotias Kimmo Koskenkorva: 500 pelattua liigaottelua on komea tasaluku.\nTampereella vierasjoukkue SaiPa pommitti Tapparan maalivahtia Jani Niemistä 35 vedolla, kun Richard Ullberg lappeenrantalaismaalilla selvisi 15 torjunnalla. Voittomaalikisassa voiton toi sitten Tapparan Jukka Peltola.\nSaiPa nousi pisteellään tasoihin Ilveksen kanssa sarjan pohjalla. Eroa kaksikolla on edellä olevaan HPK:hon on neljä pistettä.


the night fantasy • katso viestiketjua - Apua kaivattaisiin... // osa 2 / Suskari!!\nApua kaivattaisiin... // osa 2 / Suskari!!\nKe Joulu 14, 2011 5:38 Kirjoittaja Onzki\nErin huokaisi ja venytteli, kylkeään varoen. "Elämä on raakaa, ja monella tavalla vaikeaa..." naaras murahtaa, mutta on selvästikkin pehmennyt, eikä töykeä äänensävy kuulu enää tämän puhuessa. Hetken oltuaan, demoni kieräyttää itsensä niin, että pystyi tukemaan tämän kävelyä. "Tästä on jonkin matka, mutta jos minusta riippuu, jaksan kyllä!" nainen naurahtaa pienesti, ja ottaa yhden pienen ja huteran askeleen, siitä sitten kävely muuttui hivenen reippaammaksi, ja Erinin ei tarvinnut enää keskittyä jokaisen askeleen ottamiseen. Ilma oli ihmeen kolea, ja puissa ei ollut enää lehtiä... Nämä lähtivät kohti haltia kylää, ja Erin katseli tarkasti eteen. Ennen lähtöä tämä oli tökännyt miekan huotraan, ja mumissut jotakin, että ei pärjäisi ilman sitä. Jotenkin naaras sai pidettyä suun kiinni, kun kylkeä kirveli nii hirveästi.\nMatkaa ei ollut enää paljoa, joten Erin sanoi: "Kotini ei ole aivan kylässä, sen lähettyvillä."\n//Laitoin nyt koko jutun tänne, että suoraa voit vastata tänne:p//\nSu Helmi 19, 2012 7:56 Kirjoittaja Onzki\nRe: Apua kaivattaisiin... // osa 2 / Suskari!!\n//Taidan vetäistä Erinin pois, kiitos pelistä:)//


Urheilullisen elämän suurlähettiläs - Ruotuväki\nUrheilullisen elämän suurlähettiläs\nTeksti: Carlos Sunila Kuva: Rasmus Härkönen\nSuunnistaminen ja luonto ovat vetäneet everstiluutnantti Reima Vanhasta puoleensa jo nuoresta asti. Aktiivinen vapaa-aika on vastapainoa työpäivälle: se rentouttaa ja saa ajatukset muualle.\nKATKEAVAT OKSAT paukkuvat hiljaisuuden keskellä. Metsä rahisee juostessa. Vilkaisu karttaan ja kompassin asettaminen oikeaan suuntaan auttaa seuraavalle rastille. Everstiluutnantti Reima Vanhanen on aktiivinen ulkona ja luonnossa liikkuja, työpäivän jälkeen kengät vaihtuvatkin usein nastareihin ja suunnistusmaastot kutsuvat.\n– Innostuin suunnistuksesta hieman myöhemmällä iällä. Ollessani 42-vuotias poikani alkoi suunnistamaan, jolloin kiinnostuin itsekin lajista. Koskaan en ihan tosissaan, vaikka myöhemmin aloinkin käydä kilpailuissa. Siitä sai lisää värinää harrastukseen, Vanhanen kertaa hymyillen.\nSuunnistus on vahva osa Jääkäriprikaatissa koulutuspäällikkönä palvelevan Vanhasen elämää. Vanhanen on ottanut osaa useana vuonna sotilassuunnistuksen SM-kilpailuihin, ja muihin suunnistus- ja urheilutapahtumiin. Kisatavoitteena on aina itsensä voittaminen ja tunnelmasta nauttiminen.\n– Suuri elämys oli ensimmäinen kerta Jukolan viestissä. Minulle oli luvattu lyhin päiväosuus, mutta lopulta löysinkin itseni toiselta osuudelta yöllä. Etelän oudot metsät asettivat haasteita pohjoisen pojalle! Tuntui hyvältä, kun juoksin metsästä pois ja selvisin siitä, Vanhanen muistelee.\nVanhanen ei kuitenkaan tyydy pelkästään suunnistamaan. Erilaisia harrastuksia hänellä on useita, lukuun mahtuu muun muassa hiihtoa, laskettelua, maastopyöräilyä, vaeltamista, moottoripyöräilyä ja marjastusta. Asuinpaikkana Lappi tarjoaa hyvät puitteet nauttia luonnosta ja harrastaa erilaisia lajeja. Luonto on usein vain muutaman minuutin kävelymatkan päässä.\nTyö ja vapaa-aika ovat kulkeneet 53-vuotiaan Vanhasen rinnalla koko elämän. Hän kertoo, että nuorempana kouluttajana työn puolesta oltiin paljon ulkona ja kenttäoloissa.\n– Silloin oppi hyviä taitoja. Nyt vanhempana, kun on ollut toimistohommissa, antaa harrastuneisuus hyvää vastapainoa toimistotyölle.\nAKTIIVISELLA elämänmenolla Vanhanen haluaa myös välittää ympäristöönsä positiivista kuhinaa. Hänen mukaansa kuntoilun pitäisi kuulua jokaisen sotilaan ja kollegan toimenkuvaan ja samalla työhyvinvointi paranee.\n– Lenkille ja liikkumaan pitää lähteä, vaikka vuoden pakolliset liikuntasuoritteet olisi jo suoritettu. Liikkuminen on suotavaa ja se kuuluu meille kaikille.\nSUUNNISTUKSEN lisäksi Sodankylässä varttunut Vanhanen on aktiivinen luonnossa liikkuja. Lapin metsät ja erämaat ovat tulleet tutuiksi. Kesäisin kuntopolut vetävät puoleensa, ja maastopyörän kanssa hän valloittaa uusia huippuja. Lumen tullessa sukset kilahtavat kiinni monoihin ja Lapin koskemattomat hanget saavat kyytiä.\n– Kaikessa mitä teen lähtökohtana on, että teen mahdollisimman paljon asioita puolisoni kanssa. Ainoastaan moottoripyöräily on vähän sellainen ihan oma juttu.\nVanhasen aktiivinen elämäntyyli näkyy myös sosiaalisessa mediassa. Siellä hän haluaa nostaa esille ja jakaa upseerin elämän muitakin puolia, kuin mitä siihen perinteisesti mielletään.\n– Monet puolustusvoimien työntekijät ottavat kantaa turvallisuuspoliittisiin ja sotilasaiheisiin sosiaalisessa mediassa. Haluan tuoda enemmän sotilaan ja upseerin arkipäivän elämän näkökulmaa. Ei me ohjesääntöjä lueta pitkin iltaa, eikä hylsyt koko ajan lennä. Me vietämme ihan tavallista elämää, lisäksi työ antaa paljon kokemuksia ja rohkaisee liikkumaan.\nLÄHESTYVÄT eläkepäivät tuntuvat Vanhasen mukaan vielä kaukaiselta ajatukselta, mutta suunnitelmia reservipäivien ratoksi on ehtinyt jo muodostua, kuten uusien harrastusten aloittaminen: golf ja perhokalastus. Välineet on jo hankittu, vain aika puuttuu.\n– Meikäläisen TJ-luku alkaa olemaan aika loppusuoralla. Vuoden 2018 loppupuolella olisi tarkoitus jäädä hyväkuntoisena reserviin. Harrastaminen ei siihen lopu, sittenhän se vasta alkaa, hän naurahtaa.\nAktiivinen everstiluutnantti malttaa myös pysähtyä kaiken vipinän ohella. Hänen mukaansa elämästä on tärkeää löytää positiivisia asioita.\n– Pyrin löytämään positiivisia asioita töistä ja kotoa. Ne ovat monesti todella pieniä juttuja, mutta ne täytyy vain arjesta huomioida. Sitä kautta pystyy luomaan sellaista ilmapiiriä, että kaikilla olisi hyvä olla yhdessä niin töissä kuin vapaa-ajalla.


Nuoret vakuuttivat kotejaan yli odotusten – myynnin kasvu 135% - Palveluiden markkinoinnin toimisto Ida Fram\nIda suunnitteli ja toteutti vakuutusyhtiö Folksamin kanssa nuorten kotivakuutus -kampanjan ja myynti kasvoi 2016 kampanjaan verrattuna 135%.\nVakuutusyhtiö Folksam kilpailutti markkinoinnin kumppaninsa ja iloksemme yhtiö valitsi Idan. Ensimmäisen yhteisen projektin, onnistuneen venevakuutuskampanjan jälkeen toteutimme Folksamille nuorten kotivakuutuskampanjan syksyllä 2017.\nFolksamin nuorten kotivakuutus on selkeästi paketoitu ja markkinoiden edullisin sarjassaan. Suunnittelemamme ratkaisu keskittyi hintaviestiin ja -vertailuun, tuotteen etujen avaamiseen sekä viestien tarkkaan kohdennukseen.\nMyynnin kasvu 135%\nSuunnittelimme verkkopainotteisen ratkaisun, jossa toteuttamiamme video- ja display -mainoksia näytettiin kohdennetusti varsinaiselle kohderyhmälle (18–26 vuotiaat) sekä heidän vanhemmilleen. Tekemämme ratkaisut hyödynsivät vahvasti Folksamin ilmettä ja erottuivat vahvan visuaalisen ilmeen ansiosta hyvin mainosvirrasta.\nPanostukset verkkomedioihin, kuten Spotify ja Facebook sekä hakusanamainontaan kannatti. 2016 nuorten kotivakuutuskampanjaan verrattuna myynti kasvoi +135%.\n”Nuorten kotivakuutuksille asetettu myyntitavoite ylitettiin mukavasti, joten kampanjan toteutus ja mediavalinnat olivat todella onnistuneet. On kiva nähdä, että meille tärkeä kohderyhmä koki viestin omakseen.”\nSofia Paltschik, Markkinointipäällikkö, Folksam Vahinkovakuutus\nIda on Folksam Vahinkovakuutuksen markkinoinnin kumppani Suomessa. Yhteistyö käynnistyi keväällä 2017 ja pitää sisällään monipuolisesti markkinoinnin strategisen ja luovan suunnittelun ja toteutuksen.\nTässä voit katsoa videon yhteistyömme tuloksista tähän mennessä:\n+358 40 517 79 31


ANNIEVELIINA: PUOLUKKA-SUKLAA TUOREPUURO\nNimetön 20. lokakuuta 2016 klo 20.24\nPakko kokeilla kyllä!!! Näyttää niin herkulta++\nannieveliina 21. lokakuuta 2016 klo 11.37\nJa on niiiin hyvää! Kerrohan sitten mielipidettä ;)\nNimetön 21. lokakuuta 2016 klo 0.18\nMainitsit edellisen postauksen kommenteissa, että sulla on ollut migreenistä johtumatonta väsymystä 6 vuotta. Muistelisin, että olet ainakin sivunnut (unirytmin?) osalta asiaa, mutta toivoisin aiheesta lisää kirjoituksia jos mahdollista, tavalla joka ei tunnu liian hlökohtaiselta. Aivan mahtavaa oikeesti, että kirjoitat migreeniin liittyvistä asioista ja sitä kautta annat vertaistukea muille siitä kärsiville.\nOlisi enemmän kuin ihanaa ja kaivattua, jos kirjoittaisit lisää väsymyksestä tai siitä, miten se vaikuttaa arkeesi ja elämääsk nuorena aikuisena ja opiskelijana, jolla on vilkas arki ja haaveita. Väsymyksestä (mikä syy kullakin) ei puhuta vieläkään varsinkaan paljoa nuorten opiskelijapiireissä, joiden ihanne tuntuu olrvan loputtoman emerginem ja kaiken jaksava yksilö, tai ainakaan pidempään kestävämmästä väsymyksestä ei puhuta. Se lisi paljon kaivattua vertaistukea<3 halauksia päivääsi!\nannieveliina 21. lokakuuta 2016 klo 11.39\nHeippa! Joo oon kyllä kirjoitellut asiasta vähän ohimennen tosi monesti kun elämiseen ja olemiseenkin vaikuttaa niin paljon, mutta voisin kyllä kirjoittaa asiasta ihan kunnollakin ja oon sitä itseasiassa just viimepäivät ajatellutkin taas yhden vähän vaikean päivän jälkeen.. Tuo on totta ja monien on vaikea käsittää, että väsymystä saattaa olla vaikka nukkuisikin sinällään normaalit hyvät yöunet, söisi ja urheilisi riittävästi ja laadukkaasti :D Kiitos kommentista ja iso halaus myös sinne!!<3\nKatsku 21. lokakuuta 2016 klo 5.38\nUmmmm täytyypi testata!! Kuulostaa sika hyvältä :)\nSun arviota jään kans ootteleen innolla!!<3\nKata 21. lokakuuta 2016 klo 8.02\nNäyttää todella herkulliselta! Pitää varmaan kokeilla joku päivä tätä, sillä mulla on pitkään muutenkin muhinut suklaapuuro mielessä:D Sain sitä viimeksi varmaan yli 5 vuotta sitten:D\nannieveliina 21. lokakuuta 2016 klo 11.41\nLaitahan testiin! Tääkin on siitä hyvä, etten millään muotoa luokittele tätä epäterveelliseksi vaikka suklaapuuro onkin, tuo raakasuklaa toimii tässä ihan pirun hyvin enkä lähtis millään Fazerin sinisellä kokeilemaan :'D\nAnniina 21. lokakuuta 2016 klo 9.13\nTuorepuurot on kyllä parhaita! Niihin voi miksailla ihan minkälaisia makuyhdistelmiä tahansa, ja uskoisin että toi puolukka - suklaa toimii. Näyttää ainakin todella hyvältä! :-)\nannieveliina 21. lokakuuta 2016 klo 11.42\nNiimpä!! Oon nyt jumittunu vähän tuohon kun tuo on vaan niin hyvää, että vaikea laittaa muita testiin :--D Varsinkin kun tää oli selvästi parasta niistä kolmesta..\nHemppe 21. lokakuuta 2016 klo 19.23\nOijoi, no nyt viimeistään pitää itekkin kokeilla ! Itellä myös sama, et en oo koskaan oikee jaksanut tuota tehdä kun aattelen, että se on niin vaikeeta... pyh ja pah ! :D\nannieveliina 23. lokakuuta 2016 klo 21.22\nKokkeile!!! Tämä on käsky :D\nOijoi, pakko kokeilla!! Ite oon kans ihminen, joka kyllästyy helposti eri ruokiin, mut ainoo poikkeus on ollu suklaapuuro mitä oon syöny yli 10 vuotta putkeen aamusin :'D (tänäänkin tais tulla elettyä lähes pelkän puuron voimin ku ei vaan tehny mitää muuta mieli)\nannieveliina 23. lokakuuta 2016 klo 21.23\nOho, tuo on jo aika hyvin! :D Luulis kyllä sitten, että tää maistuu sullekin :)\nKatri 22. lokakuuta 2016 klo 13.14\nKuulostaa ihan super hyvältä - menee taatusti testiin! :) Pakko muuten kysyä, että mistä tuo kuvan kulho/kuppi on? Oon haaveillut juuri tollaisista keittiöön!\nannieveliina 23. lokakuuta 2016 klo 21.34\nLoistavaa! :) Se on itseasiassa vähän kuin kirppislöytö tavallaan :/\nNimetön 23. lokakuuta 2016 klo 9.15\nTuorepuurot ovat niin hyviä. Vegaanin keittiöstä -kirjassa on ohje banaani & maapähkinävoi -tuorepuurolle, kannattaa kokeilla. Oon jäänyt siihen niin koukkuun!\nannieveliina 23. lokakuuta 2016 klo 21.33\nOi, kuulostaa ihan hullun hyvältä :D Kiitos!!\nMikaela 23. lokakuuta 2016 klo 20.49\nsuurena tuorepuurojen vastustajana joudun ehkä kokeilee tätä.. vaik ehkä korvaan noi terveellisen kuuloset suklaatikut jollain ihanalla epäterveellisellä oikeella suklaalla, hehe.\nannieveliina 23. lokakuuta 2016 klo 21.20\nHhha :DD Siis mähän en yleensä tykkää raakasuklaasta mitenkään älyttömästi vaikka ne sopii tiettyihin hetkiin kun ei tee mieli jotain OIKEETA herkkua :'D Mutta nuo Foodinin on ihan tosi hyviä ja musta ne sopii koostumukseltaan ja muodoltaan tohon kans hullun hyvin kun tuo sellasta "rouheutta" :)\nNimetön 20. tammikuuta 2017 klo 11.25\nkauan tän pitää turvota?\nannieveliina 20. tammikuuta 2017 klo 16.54\nYleensä teen illalla isomman satsin, syön osan tyyliin puolen tunnin/tunnin päästä ja sit aamulla loput :) Tai jos syön aamulla nii just ennen nukkumaanmenoa. Ite vaan tykkään, ettei ois ihan täysin muhinu kaikki vielä vaan ois erilailla "rakennetta" niin siks syön osan yleensä aika pian :)\nNimetön 22. heinäkuuta 2017 klo 18.16\nPuuro on juuri menossa testiin! Noita suklaatikkuja ei taida normikaupoista löytyä, mutta onkohan tuolla Foodinillä niitä enää? Yritin sieltä sivuilta etsiä, mutta en sitten tiedä olenko vain sokea vai onko ne jollain ihan muulla nimellä siellä? :D\nannieveliina 24. heinäkuuta 2017 klo 22.00\nPöh, en saa vastattua sun kommentin alle jostain syystä, mutta kyllä Foodinilta löytyy :) Tässä just samaa, jota ite käytin! http://foodin.fi/kauppa/foodin/kaakaotuotteet/raakasuklaarouhe-52-m-lk-luomu-raaka-250g.html\nJa joo, suklaatikut oli ihan vaan mun oma kuvainnollistava nimitys :D Kaikki tällainen suklaamassa taitaa olla heillä tollasina tikkuina!\nNimetön 31. heinäkuuta 2017 klo 16.48\nJes kiitos paljon tästä! Puuro oli ihan sairaan hyvää, joten pakko ostaaa vielä näitä, jos ne vaikka sopisivat puuroon vielä paremmin kuin se taloussuklaa... :D\nannieveliina 1. elokuuta 2017 klo 14.33\nSuosittelen testaamaan! :D Hyvä, että maistui noinkin ;)


Lempeä Karhu - vanerikortti - PUF\nLempeä Karhu - vanerikortti\nLempeä mesikämmen vanerikortti huokuu metsän tunnelmaa.\nVanerinen taidekortti näyttää metsän kuninkaan lempeämmän, rauhallisen puolen.Puinen taulu on painettu kauniille erikoisvanerille, joka on paksuudeltaan kolme millimetriä. Puinen taidekortti on korkealuokkaista suomalaista koivuviilua, joka on PEFC- ja FSC-sertifioitu vastuullisen metsänhoidon varmentamiseksi. Upea puinen kortti toimii lähettämisen lisäksi erinomaisesti myös pienenä lahjana tai minijulisteena. Tuotteella on suomalaisen työn Avainlippu-merkki. Valmistettu Suomessa.


Peda.net > Lappeenranta > Varhaiskasvatus > Eri kieli- ja kulttuuritaustaiset lapset ja perheet - children and families from different linguistic and cultural backgrounds\nLappeenrannan varhaiskasvatuksessa eri kielten ja kulttuuritaustojen huomioiminen\nNäille sivuille on koottu ohjeita ja tietoa, joita Varhaiskasvatuksen henkilökunta ja eri kielisten lasten vanhemmat voivat hyödyntää.\nEsitteitä vanhemmille-osasta löytyy käännöksiä maahanmuuttajavanhemmille eri kielillä ja siellä on myös Eksoten tapahtumakalenteri sekä muita tapahtumia tiedoksi perheille.\nSuomea toisena kielenä puhuvan oppiminen ja omaksuminen varhaiskasvatuksessa perustuu toiminnalliseen ja kielelliseen vuorovaikutukseen. Henkilökunnan tietoinen kielen mallintaminen arjessa tukee uuden kielen oppimista.\nSamaan aikaan tulisi tukea lapsen oman äidinkielen kehitystä yhteistyössä vanhempien kanssa ja mahdollisten kieliavustajien tuella.\nEri kielten ja kulttuurien arvostus päiväkodissa edistää lapsen tasapainoista kehitystä.\nKieli- ja kulttuuritietoisen kasvatuksen koordinointi\nVastaan s2-asioita koskeviin viesteihin varmimmin aina keskiviikkoisin.\nSoittaa voi keskiviikkoisin klo:8-16 välisenä aikana.\nLappeenrannan hyvinvointi- ja sivistyspalvelut\nVarhaiskasvatuksen s2- ja monikulttuurisuuskasvatuksen koordinointi\nP. 040 190 4370\nSivuilla kerrotaan oman äidinkielen merkityksestä ja toisen kielen oppimisesta. Monelle kielelle käännetty.\nKohdassa esitteet vanhemmille, myös käännettyä tietoa englanniksi, kiinaksi, venäjäksi, turkiksi, thaiksi, arabiaksi\nMonikultturisen pedagogiikan sivusto\nMoped on monikulttuurisen pedagogiikan sivusto, joka on suunnattu kouluikäisten lasten opettajille ja heidän vanhemmilleen.


Ajankohtaista - Arkisto - Kohokohdat - Ihmisoikeudet\nIhmisoikeudet sydämenasiana ulkopolitiikassa\nEuroopan parlamentti on puolustanut ihmisoikeuksia ja edistänyt ihmisoikeuksien kunnioittamista unionissa ja sen ulkopuolella jo vuosien ajan. Tänä päivänä ihmisoikeudet ovat - itse asiassa parlamentin jäsenten ansiosta - ydinkysymys Euroopan unionin ulkopolitiikassa.\nEuroopan parlamentti toteaa tuoreimmassa vuosittaisessa mietinnössään maailman ihmisoikeustilanteesta, ettei "vuoropuhelu ihmisoikeuksista saa muuttua pelkiksi keskustelukerhoiksi tai keskusteluiksi kulttuurisista ja historiallisista eroista". Parlamentin jäsenet ovat toistuvasti kehottaneet neuvostoa ja komissiota tehostamaan vaatimuksiaan käytäessä poliittista vuoropuhelua, myönnettäessä apua ja tehtäessä sopimuksia kolmansien maiden kanssa.\nJo vuosikymmenien ajan Euroopan parlamentti on pyrkinyt saamaan ihmisoikeudet ja demokratian unionin ulkopolitiikan ydinkysymyksiksi. Vaatimukset konkretisoituivat, kun ihmisoikeusasioille valettiin oikeudellinen perusta Maastrichtin ja Amsterdamin sopimuksissa. Parlamentti sai tahtonsa läpi myös vaatiessaan unionin talousarvioon uutta budjettikohtaa, josta rahoitetaan mm. kansalaiskasvatusta, riippumattomien tiedotusvälineiden kehittämistä, naisiin kohdistuvan väkivallan torjumista ja poliisien koulutusta.\nOn parlamentin ansiota, että kaikkiin kolmansien maiden kanssa tehtäviin sopimuksiin liitetään nykyään ihmisoikeuksien kunnioittamista koskeva lauseke. Lausekkeessa asetetaan ehdot sopimusten täytäntöönpanolle. Käytännössä tämä merkitsee, että täytäntöönpano voidaan keskeyttää ihmisoikeusrikkomusten takia. Käytäntö sai alkunsa 1990-luvun alkupuolella ja sitä on sovellettu systemaattisesti vuodesta 1995 lähtien. Ihmisoikeuksien kunnioittamista koskeva lauseke sisältyy jo noin kolmeenkymmeneen ennen vuotta 1995 ja noin kahteenkymmeneen sen jälkeen tehtyyn sopimukseen.\nVaatimuksista ja periaatteista ei ole mitään hyötyä, ellei myös huolehdita niiden toteuttamisesta. Jäsenvaltioiden poliittinen tahto ratkaisee, kuinka hyvin asetetuista ehdoista pystytään pitämään kiinni. Toisinaan jonkin jäsenvaltion erityiset intressit ovat estäneet unionin tehokkaan toiminnan. Parlamentin mielestä "lipsumista" voidaan estää vain, jos määritellään selkeä ihmisoikeuslausekkeen soveltamismekanismi, joka mahdollistaa kolmansien maiden tehokkaan painostamisen. Parlamentti ei myöskään voi hyväksyä sitä, että se on jätetty päätöksenteon ulkopuolelle päätettäessä kuulemisesta ja kahdenvälisten sopimusten keskeyttämisestä ihmisoikeusrikkomusten takia.\nParlamentilla on kuitenkin käytössään tehokas ase: puoltava lausunto. Ilman parlamentin hyväksyntää kahdenvälisiä sopimuksia ei voida panna täytäntöön. Parlamentti on onnistunut painostamaan kolmansia maita ihmisoikeusasioissa pelkästään viivyttämällä puoltavan lausunnon antamista. Näin kävi esimerkiksi vuonna 1993 Syyrian tapauksessa. On hyvin todennäköistä, että juuri Euroopan parlamentin viivyttelytaktiikan ansiosta suuri määrä Syyrian juutalaisia pääsi muuttamaan maasta. Viivyttelytaktiikasta voi olla apua myös silloin, kun halutaan järjestää kuulemistilaisuuksia, joilla pyritään vaikuttamaan kolmansien maiden poliittisiin päättäjiin ja heidän haluunsa selvittää ja parantaa maansa ihmisoikeustilannetta. Toisinaan Euroopan parlamentti liittää puoltavaan lausuntoonsa päätöslauselman, jossa se esittää vaatimuksensa. Kuluvan vaalikauden aikana näin on toimittu Egyptin, Libanonin ja Algerian assosiaatiosopimusten yhteydessä. Viimeksi mainitussa tapauksessa Euroopan parlamentti lähetti valtuuskuntansa paikan päälle ottamaan selvää ihmisoikeustilanteesta. Sopimus Pakistanin kanssa sen sijaan jäädytettiin ihmisoikeustilanteen heikkenemisen takia.\nStrasbourgissa järjestettävissä Euroopan parlamentin täysistunnoissa keskustellaan joka kuukausi ihmisoikeusloukkauksista eri puolilla maailmaa ja annetaan päätöslauselmia ajankohtaisista tapauksista. Euroopan parlamentin jäsenet kiinnittävät aivan erityistä huomiota ilmaisun- ja lehdistönvapauteen, vaalien demokraattisuuteen ja oikeudenkäyntien tasapuolisuuteen. Monet autoritaariset hallitukset ovat tällä tavoin joutuneet huomion kohteeksi väkivallan tai toistuvien oppositioon kohdistuvien uhkailujensa takia, ja niiden voimakkaista reaktioista voidaankin päätellä, että valppaus Euroopan parlamentin taholta on käyttökelpoinen moraalinen painostuskeino. Euroopan parlamentin painostuksen ansiosta viranomaiset ovat saattaneet tarkistaa asennettaan ihmisoikeusaktivisteihin tai poliittisiin vastustajiinsa, kuten kävi Ryad al-Turkin tapauksessa Syyriassa, Saad Eddine Ibrahimin tapauksessa Egyptissä ja Hamma Hammamin tapauksessa Tunisiassa.\nParlamentti laatii joka vuosi mietinnön maailman ihmisoikeustilanteesta. Mietintöä, jossa tuodaan esiin törkeät ihmisoikeuksien loukkaukset, käsitellään täysistunnossa ja siitä annetaan päätöslauselma. Mietintöön sisältyy myös ehdotuksia, joilla pyritään lisäämään unionin toimien tehokkuutta ja johdonmukaisuutta ihmisoikeuskysymyksissä. Tuoreimmassa vuoden 2002 ihmisoikeusmietinnössä (josta parlamentti keskusteli syyskuussa 2003) korostettiin erityisesti uskonnollisen suvaitsemattomuuden aiheuttamaa uhkaa maailmanrauhalle. Vuoden 2001 mietinnössä puututtiin ihmiskauppaan ja terrorismiin. Vuonna 2000 tähdennettiin ilmaisun- ja tiedotusvälineiden vapautta.\nKuukausittaisten keskustelujen ja vuosittaisten mietintöjen lisäksi parlamentti voi vaikuttaa kehottamalla unionia lähettämään tarkkailijoita kolmansissa maissa järjestettäviin vaaleihin. Parlamentin jäseniä on osallistunut vaalitarkkailuvaltuuskuntiin ja myös toiminut niiden johtajina. Parlamentin edustajat ovat ehdottaneet, ettei valtuuskuntien tehtäviä rajattaisi vain vaalitarkkailuun vaan niille annettaisiin myös seurantavastuuta.\nViime vuosien aikana parlamentti on vaatinut ja tukenut toimia sellaisia maita vastaan, jotka rikkovat jatkuvasti ihmisoikeuksia (esim. aseidenvientikiellot ja yhteisön avun keskeyttäminen). Sanktioiden kohteeksi ovat joutuneet mm. Zimbabwe, Haiti, Liberia, Somalia, Kongon demokraattinen tasavalta, Sierra Leone, Indonesia ja Moldavia. Johdonmukaisen toimintalinjan säilyttääkseen parlamentti kielsi vuonna 2002 kahdelta Zimbabwen edustajalta, jotka eivät olleet saaneet viisumia, pääsyn parlamentin tiloissa järjestettyyn AKT:n ja EU:n yhteiseen parlamentaariseen edustajakokoukseen. Toimenpiteen seurauksena koko kokous peruuntui.\n> Vuosittainen mietintö 1999-2000: Matti Wuori (Greens/EFA, FIN)\n> Vuosittainen mietintö 2001: Johan Van Hecke (ELDR, B)\n> Vuosittainen mietintö 2002: Bob van den Bos (ELDR, NL)\n> Vuosittainen mietintö 1999-2000\n> Vuosittainen mietintö 2001\n> Vuosittainen mietintö 2002\n> Vuosittainen mietintö 1999-2000 (EP:n hyväksymä teksti)\n> Vuosittainen mietintö 2001 (EP:n hyväksymä teksti)\n> Vuosittainen mietintö 2002 (EP:n hyväksymä teksti)


Aivokirurgian suunnittelu vaatii valtavasti tietoa\nKeuhkoahtaumataudin ja muiden kroon... by SalWe - Platform ... 468 views\n1. Aivokirurgian suunnittelu vaatii valtavasti tietoa www.salwe.fi Osa ihmisen aivokudoksesta on äärimmäisen kriittistä päivittäisen toiminnan, kuten liikkumisen tai puheen muodostamisen ja ymmärtämisen kannalta. Kun aivokasvain tai epilepsiapesäke sijaitsee tällaisen aivoalueen lähellä, tarvitaan tarkkaa toiminnallista paikantamista ennen leikkausta. Toiminnallisesti tärkeitä aivoalueita voidaan paikantaa monin tavoin. Käytettyjä menetelmiä ovat muun muassa toiminnallinen magneettikuvaus ja PET-kuvaus. Puhealueiden paikantamisessa hyödynnetään myös Wada-tutkimusta, jossa toinen aivopuolisko nukutetaan hetkeksi ruiskuttamalla nukutusainetta aivovaltimoon. Sen avulla voidaan päätellä onko leikattavaksi suunnitellussa aivopuoliskossa puheen kannalta oleellisia kohtia. HUS:in BioMag-tutkimuslaboratorio on kehittänyt navigoidun transkraniaalisen magneettistimulaatio (nTMS) -menetelmän, jota kliinisessä työssä käytetään aivojen tärkeiden toiminnallisten alueiden paikanta- miseen aivokirurgian suunnittelussa erityisesti epilepsiapotilailla. Menetelmässä aivokuorta stimuloidaan antamalla magneettipulsseja kallon läpi yksilöllisesti valittuihin aivorakenteisiin. Transkraniaalisen magneettistimulaation kehitystyötä – jolla on jo pitkä kaupalliseen laitteistoon johtanut historia – on jatkettu SalWe Oy:n Mielen ja kehon eliksiirit -tutkimusohjelmassa. Työ alkoi BioMaglaboratorion perustutkimuksena vuonna 1994 professori Risto Ilmoniemen johdolla ja vuonna 2000 perustettiin spin-off-yritys Nexstim Oy. Se on kaupallistanut navigoidun TMS-laitteiston, jonka käyttö hyväksyttiin USA:ssa liikeaivokuoren paikannukseen vuonna 2009. SalWe - Terveyden ja hyvinvoinnin strategisen huippuosaamisen keskittymä\n2. ”Lisätiedot aivojen toiminnallisten alueiden yksilöllisistä paikoista ovat arvokkaita. Kun nämä tiedot saadaan jo ennen leikkausta, neurokirurgi voi keskustella potilaan kanssa toimintavaihtoehdoista. Kasvaimen osan jättäminen saattaa olla riskialtista, mutta koko kasvaimen leikkaaminen voi joskus johtaa esimerkiksi puhekyvyn menettämiseen”, toteaa dosentti Jyrki Mäkelä BioMag-laboratoriosta. BioMagin kehitystyö lähti liikkeelle liikeaivokuoren paikannuksesta, joka Mäkelän mukaan on hieman yksinkertaisempaa kuin puhepaikannus. Liikealueiden paikannuksessa aivokuorelle kohdistetaan nopeasti vaihtuva magneettikenttä potilaan kolmiulotteisen aivokuvan perusteella. Magneettikenttä synnyttää aivokuorelle sähkökentän, jonka synnyttämiä vaikutuksia arvioidaan. Liikeaivokuoren aktivaation synnyttämä lihasvaste voidaan mitata. ”Transkraniaalisen magneettistimulaation tulokset yhdistetään ja niitä verrataan potilaasta muilla paikannusmenetelmillä saatuun tietoon. Tämän vertailun tekeminen vaatii aikaa ja hyvää yhteistyötä hoitavien lääkäreiden kanssa.” Puhealueiden paikannuksen haasteet ”Puhealueiden paikannus on haasteellista, koska niiden anatomiset yksityiskohdat ovat huonosti tunnettuja. Aivoissamme olevat puhealueet ovat varsin yksilöllisiä ja niiden sijainti ei seuraa anatomisia maamerkkejä yhtä järjestelmällisesti kuin liikeaivokuoren alueella”, Mäkelä toteaa. ”Puhetta on vaikea häiritä TMS-stimulaatiolla, joten olemme BioMagissa kehittäneet systeemin, jossa TMSpulssisarjoja annetaan eri aivoalueilla. Stimulaatio, sen paikka kolmiulotteisessa aivorekonstruktiossa ja potilaan suoriutuminen annetusta puhetehtävästä videoidaan. Tarkka tulosten analyysi tapahtuu mittauksen jälkeen näiden videoiden avulla. ” Yhteistyöstä voimaa BioMag-laboratorio on tehnyt puhealueiden paikantamisessa tiivistä kansainvälistä yhteistyötä. VideonTMS:n vastaavuutta suoraan leikkauksen aikaiseen puhealueiden paikannukseen vertailtiin yhteistyössä Berliinin Charite-sairaalan ja Münchenin Teknisen yliopiston neurokirurgian yksikön tutkijoiden kanssa. Nexstim Oy on ollut mukana puhealueiden paikantamiseen liittyvässä hankkeessa. Se on kaupallistanut menetelmää hyödyntävän puhemoduulin, joka sai FDA-hyväksynnän vuonna 2012. Menetelmä on jo kliinisessä käytössä 17 sairaalassa muun muassa USA:ssa, Saksassa, Italiassa, Ruotsissa ja Suomessa. BioMagin kehitystyö alkoi HUS:in kehitysrahoituksen avulla, mutta työn jatko on mahdollistunut SalWen ansiosta. SalWe on tiivistänyt BioMagin ja Nexstimin yhteistyötä ja hyödyttänyt yritystä myös siinä, että puhesovellus saatiin kaupallistettua. BioMagin nTMS-kuvakaappaukset ja paikannukset on integroitu HUS:in digitaaliseen kuvien arkistointi- ja siirtojärjestelmään PACS:iin keväällä 2013. Tulokset voidaan siten siirtää sairaalan kuvantamisverkon kautta niitä tarvitseville kliinikoille ja neurokirurgian leikkaussalin operaatioita helpottavaan neuronavigaattoriin. Lisätietoja Jyrki Mäkelä dosentti BioMag-laboratorio, HUS-Kuvantaminen jyrki.makela@hus.fi 050 427 9051 SalWe - Terveyden ja hyvinvoinnin strategisen huippuosaamisen keskittymä\nUusia keinoja elämäntapamuutoksiin\nElectrode helmet for rapid stroke diagnosis shows promising results\nElektrodikypärä aivoinfarktin nopeaan diagnosointiin


Some-maailman vastuukysymyksiä | Susiluoto\nSosiaalinen media ja sen eri alustat mm. Facebook, Instagram, Twitter ja Snapchat ovat muodostuneet vakiintuneeksi osaksi ihmisten elämää. Tämän lisäksi sosiaalinen media on ollut jo pitkään merkittävä yritysten viestinnän ja markkinoinnin väline sekä poliittisen vaikuttamisen kanava. Some-aikakaudella huolta herättävät trollit, nuorten parissa edelleen valtavassa kasvussa olevan nettikiusaamisen eri muodot, vihapuhe ja virheellisen tiedon usein suunnitelmallinen levittäminen faktana eli niin sanottu fake news -ilmiö.\nSosiaalisen median käyttäjä on luonnollisesti vastuussa toimintansa lainmukaisuudesta. Rikosoikeudellisesti arvioituna esimerkiksi kunnianloukkauksen, laittoman uhkauksen tai yksityiselämää koskevan tiedon levittämisen tunnusmerkistöt täyttyvät vastaavalla tavalla reaalimaailmassa ja internetin välityksellä. Esimerkiksi Facebookissa toisesta levitetty perätön tai halventava tieto leviää helposti suurien henkilömäärien tietoon, mikä voi lisätä teon moitittavuutta ja nostaa mahdollisten vahingonkorvausten määrää.\nSosiaalisen median alustojen käyttöehdoissa vastuu julkaisujen sisällöstä on pääsääntöisesti asetettu käyttäjälle. Alustojen lähtökohtana on ollut se, että he toimivat ainoastaan ”välittäjänä” eikä alustoilla voi olla vastuuta käyttäjien toiminnasta. On kuitenkin mahdollista, että alustan palveluntarjoaja voi joutua rikosoikeudelliseen vastuuseen alustalla jaetusta lainvastaisesta sisällöstä. Tällainen tilanne voisi olla esimerkiksi silloin, jos alustan ylläpitäjälle ilmoitetaan lainvastaisesta sisällöstä ja alusta laiminlyö sisällön poistamisen.\nUusi tekijänoikeusdirektiivi, joka tulee saattaa osaksi Suomen kansallista lainsäädäntöä tämän vuoden aikana vahvistaa tekijänoikeuksilla suojattujen aineistojen oikeudenomistajien asemaa. Direktiivin 17 artikla asettaa alustat suoraan vastuuseen niille ladatusta tekijänoikeuden suojaamasta sisällöstä. Artiklan tarkoituksena on taata oikeudenhaltijoille oikeudenmukainen korvaus töidensä käytöstä digitaalisilla alustoilla.\nHetki sitten käydyt Yhdysvaltain presidentinvaalit saivat aikaan keskustelua myös alustojen itsenäisestä oikeudesta valvoa käyttäjiensä toimintaa ja poistaa julkaisuja tai käyttäjätilejä erityisesti suhteessa käyttäjien sananvapauteen. Vaalien aikaan ja niiden jälkeen Donald Trumpin useita twiittejä merkittiin Twitterin käyttöehtojen vastaisiksi. Kongressitaloon tapahtuneen hyökkäyksen jälkeen useat alustat poistivat Trumpin käyttäjätilin pysyvästi. Tilien poistaminen aiheutti jopa kohua ja toimintaa arvioitiin sensuurina ja sananvapauden rikkomisena.\nHuolimatta sananvapauden olennaisesta merkityksestä ihmis- ja perusoikeutena voi asiaa kuitenkin lähestyä myös sopimusoikeudellisesta näkökulmasta. Kirjautuessaan käyttämään eri alustojen palveluita käyttäjä sitoutuu alustan käyttöehtoihin. Käyttöehdoissa on usein kielletty käyttäjältä esimerkiksi kolmannen oikeutta loukkaavan, harhaanjohtavan ja haitallisen tiedon levittäminen. Käyttöehtojen rikkomisen seuraukseksi on pääsääntöisesti asetettu alustan mahdollisuus käyttäjätilin poistamiseen. Sosiaalisen median käyttäjän tulee myös kunnioittaa muiden ihmis- ja perusoikeuksia viestinnässä.\nAlustat ovat itsenäisiä yrityksiä, joilla on oikeus määrittää säännöt palveluiden käyttämiselle siinä missä muutkin yritykset. Herää kysymys miksi alustoilla olisi erityinen velvollisuus hyväksyä käyttäjien käyttöehtojen vastainen sisällön tuottaminen? Juridisesti ongelmallinen rajanvetotilanne on luonnollisesti siinä, voidaanko käyttäjän sisällön katsoa de facto olevan esimerkiksi harhaanjohtavaa ja haitallista eli käyttöehtojen vastaista. Nykymaailmassa tiedon käsite on toki muuttunut ajoittain kovin häilyväksi.


BMX-taituri laittaa fysiikan lait koetukselle – Katso uskomaton video!\nMilwaukeen kaupungista kotoisin oleva Tim Knoll aloitti BMX-temppuilun jo vuonna 2000, hän oppi ensimmäiset temppunsa pikkuveljensä heiveröisellä pyörällä. Toisin kuin muut bmx-pyöräilijät, Tim pitää eniten temppuilusta yksin, tasaisella maalla. Salilla viihtyvä lihaksikas taituri työskentelee baarissa ovimiehenä.\nMiehen uudella videolla hän suorittaa mm. voltin liikkuvan pyörän etutangolta.\nbmx ovimies Temppu voltti\nVideo: Mies meinasi ampua itseään päähän haulikolla – Katsoi piippuun, kun ase ei lauennut!\nAseiden kanssa ei kannata pelleillä, vaikka olisi lähes varma ettei onnettomuutta satu. Tällä videolla mies ampuu pulloja haulikollaan, mutta viimeistä laukausta ennen ase ei laukea.\nTämän jälkeen mies päättää katsoa aseen piippuun, jonka jälkeen ase laukeaa ja haulit menevät läpi miehen lippiksestä.\nase Haulikko onnettomuus\nTältä lasten liukumäet näyttävät Venäjällä – Katso kuvat!\nLiukumäet ovat tarkoitettuja lapsille, jotka pitävät vauhdista ja vaarallisista tilanteista. Liukumäkien tulisi kuitenkin olla turvallisia, sillä lapset vahingoittavat helposti itseään leikin tiimellyksessä.\nTässä kuvasarjassa näet millaisia liukumäet ovat rakkaassa itänaapurissamme!\n4. (Tässä on turvallisin liukumäki, joka Venäjältä löytyy)\nViikon parhaat GIF -kuvat kissoista ovat jälleen täällä – Katso ja naura!\nTämän kuvasarjan jälkeen kukaan ei voi sanoa, etteivät kissat olisi hauskoja eläimiä!\n1. ”Lopeta potkimiseni, tai puren sinua!”\n2. Kissat ovat hauskoja eläimiä.\n4. Putkista kiinnostunut kissa.\n5. Meloonia rakastava kissa.\n6. Tällä kissalla on tänään esitys.\n7. Todellista rakkautta.\n8. Kus*pää kissa.\n9. Jokin henkilö muokkasi tästä pätkästä loistavan!\n10. Kissa antaa pojalle opetuksen.\neläin gif kissa\nTämä video muuttaa näkökulmaasi pummeja kohtaan!\nPummeja pidetään usein ala-arvoisina ja jotkin henkilöt eivät pidä heitä edes ihmisinä. Tämä video antaa sinulle uudenlaisen perspektiivin siitä millaista pummin elämä oikeasti on.\nVideolla Ronald Davis niminen mies on ollut koditon jo puolentoista vuoden ajan. Mies kertoo, että jokainen päivä on taistelua elämästä ja kuolemasta, eikä mies todellakaan edes pidä kerjäämisestä. Kerjääminen tuntuu Ronaldin mielestä ihmisarvoa alentavalta, kuten sen hyvin varmasti jokainen ymmärtää.\nHyvinä päivinä mies pääsee nukkumaan 16 dollaria yöltä maksavaan motelliin, jos hän on saanut kerättyä tarpeeksi rahaa päivän aikana. Vanha mies on myös yrittänyt saada töitä turhaan, sillä hänellä ei ole varaa näyttää edustavalta työhaastatteluissa.\nDavid aloittaa työnsä kuudelta aamulla ja jatkaa kerjäämistä koko päivän, jotta hänen ei tarvitsisi nukkua kadulla.\namerikka katu Pummi


ETUSIVU | Taru Mickos\nNyt on aika tehdä yhdessä jotain hienoa.\nTyöt Työnäytteitä matkan varrelta.\nPALVELUT Mitä Te voitte saada.\nTIETOA Taru Mickos\nYHTEYS Pieni askel tänään. Suuri ilo huomenna.\nPower Gym Huuma\nOnko kiinnostus herännyt jo tässä vaiheessa?\nNyt olisi aika puhua meidän yhteistyöstä.\nTuottaja ja tuotantopäällikkö\nBehind the Scenes -valokuvaus\nNettisivut ja mobiiliohjelmat\nRoll-upit ja muut suurtulosteet\nNäy, kuulu, tule tunnetuksi.\nNäy Instagramissa ja Pinterestissä\nEsiinny Snapchatissa ja YouTubessa\nKirjoita Bloggerissa ja Twitterissä\nKalustoauto + kuski\nIntohimo & tahto. Check.\n…olen opiskellut Kymenlaakson Ammattikorkeakoulussa tuotemuotoilua ja -viestintää 180op verran, jonka jälkeen siirryin työelämään täysipäiväisesti loistavan työtarjouksen myötä.\n…yläasteella olen perustanut yrityksen; Munkkipossu -kahvilan. Se oli hitti koulussamme!\n…olen tehnyt paljon erilaisia töitä (varhaisnuorten kerho-ope, Golf kentällä vastaanotto ja messupromo hommia, lukion kuvaamataidon opettajan sijaisuuksia, leffateatteri töitä…) ja pitänyt niistä jokaisesta. Jokaisesta hommasta olen oppinut ja ammentanut jotain extraa muihin töihin.\n…olen ollut laskettelukeskuksessa niin kauan töissä, että lempinimi voisi siellä olla Mielakkasaurus. Siellä vastaan vuokraamon jutuista (rekrytointi, koulutus, välineet, lipunmyynti), pro shopista ja vähän markkinointi ja tapahtuma juttujakin siinä sivussa.\n…työskentelin vuoden kansainvälisessä Sulzer Pumps yrityksessä, jossa tein maailman joka kolkkaan markkinointimatskuja. Kiina, venäjä, saksa, espanja mm. noilla kielillä tuli esitteitä tehtyä.\n…tykkään ihan hitosti hommista joita saan tehdä. Videotuotantojen parissa olevat työt, graafiset jutut ja näiden kokonaisuuksien yhdistäminen. Love it!\n…jos minun pitäisi kuvailla itseäni viidellä sanalla ne olisivat: organisointikykyinen, järjestelmällinen, empaattinen, tarkkanäköinen ja innostunut.\n…minusta on mahtavaa päästä tutustumaan uusiin ihmisiin. Siksi tykkään “kenttätöistä” (kuvaukset, tapahtumat, messut…) aivan yhtä paljon, kuin koneella istumisestakin. Jep. Tykkään työskennellä näyttöpäätteiden parissa ihan oikeastikin.\n…vaikka eteeni tulisi työ joka sisältäisi tehtäviä joihin ei omat resurssit riittäisi, niin sellaisetkin projektit saan vietyä kiitettävästi läpi laajan ja osaavan yhteistyöverkoston avulla. Yhteistyössä on voimaa!\n…minun salainen kiinnostus on tehdä erilaisia taulukoita ja listoja. Numbers ja Exel on kavereita!\n…vaikka työt on iso ja tärkeä osa minun elämää, niin niiden rinnalla kulkee vahvasti myös vapaa-aika. Tuolloin tärkeimpiä juttuja on perhe ja ystävät, autot, vanhan talon remontointi, musiikki ja keikoilla käyminen, villasukkien teko (koska se vanha koti), lintupongaus omalla pihalla, veneily, kokkailu ja ehdottomasti syöminen!\n…minulla on oma asfalttiradalle rakennettu kilpa-auto Pentti “Pena” Bemari (BMW 325Ci E36) jolla kilpailen TimeAttack sarjassa Modified-rataluokassa. Olen myös Suomen ensimmäinen nainen joka on ajanut koko sarjan läpi!\nJos mielesi tekee nyt ottaa yhteyttä niin tämä on oikea paikka siihen. Voit tehdä sen sähköpostitse, soittamalla tai vaikka Whatsapp-viestillä. Sinä saat päättää.\n// Taru Mickos\n+358 50 327 4388\n© 2015 Taru Mickos


Bloggaamista pähkinäpalkalla – Etiikka.fi\ntoukokuu 2, 2016\nIndiedays ja Blogirinki Media järjestivät Bloggers’s Inspiration Day -tapahtuman lauantaina 23.4.2016 Helsingin Kattilahallilla. Tapahtumaan oli kutsuttu suomalaisia bloggaajia sekä blogiportaalien yhteistyökumppaneita, joiden pisteillä bloggaajat pääsivät tutustumaan eri brändien tuotteisiin.\nBloggaajat saivat ottaa tapahtumasta mukaansa tuotekassin, joka sisälsi erään pähkinävalmistajan pähkinöitä sekä makeisvalmistajan suklaata.\nMuutamia päiviä tapahtuman jälkeen Indiedays lähestyi tapahtumaan osallistuneita bloggaajia sähköpostiviestillä, jossa kehotettiin bloggaajia kirjoittamaan saamistaan pähkinöistä ja suklaasta. Kannustimena postausten kirjoittamiselle oli mahdollisuus saada lisää näitä samaisia pähkinöitä ja suklaata. Viesti sisälsi blogipostauksiin lisättävän seurantalinkin ja toiveen yhteistyön merkitsemisestä sekä liitetiedostona vieläkin tarkempia ohjeita blogipostauksen tekemistä varten.\nSuomen suurin blogitalo pyysi bloggaajia töihin – pähkinäpalkalla.\nAjattelemattomuutta ja osaamattomuutta\nPähkinäpalkalla bloggaamisesta tulee mieleen muutaman viikon takainen tapaus, jossa opetus- ja kulttuuriministeriö kutsui sarjakuvataiteilijoita piirtämään seminaariinsa ilman palkkaa. Tässäkin tapauksessa taho, jonka pitäisi pyrkiä ajamaan ammattiryhmän etuja, pyysikin ilmaista työtä.\nValitettavaa ajattelemattomuutta ja osaamattomuutta on nähtävissä kummassakin tapauksessa. Tehdystä työstä kuuluu maksaa sitä vastaava rahallinen palkkio, sillä ruokapalkalla tai pähkinöillä ei makseta kauppalaskua tai vuokraa. Tämä pitäisi olla selvää niin opetus- ja kulttuuriministeriölle kuin Suomen suurimmalle ja vanhimmalle blogitalolle.\nBloggaajien postauksia ja muita some-julkaisuja varten tekemä suunnittelu-, kirjoitus- ja valokuvaustyö on kuitenkin työtä siinä missä muukin – ja kunnon työstä kuuluu maksaa asianmukainen korvaus. Lisäksi brändin näkyminen tuhansia uniikkeja viikkolukijoita tavoittavassa blogissa on mainos – ja mediatila maksaa myös blogeissa.\nBloggaajien arvostus korkeammalle\nBloggaajien kehottaminen töihin pähkinäpalkalla kertoo alalla laajemminkin vallitsevasta suhtautumisesta bloggaajiin: heitä ei pidetä ammattilaisina, eikä bloggaamista mielletä oikeaksi työksi.\nKaikissa blogitaloissa ei toki toimita näin, vaan päinvastoin edistetään bloggaajien etuja ja pyritään kaikin tavoin lisäämään bloggaajien arvostusta. Asennemuutoksen aikaansaaminen edellyttääkin työtä niin bloggaajia edustavilta tahoilta kuin bloggaajilta itseltään.\nPähkinäbrändin tapauksessa tavoiteltu bloginäkyvyys olisikin voitu tavoittaa asianmukaisesti, jos mukaan haluttuja bloggaajia olisi lähestytty ammattimaisen yhteistyökyselyn muodossa heitä edustavan blogitalon välityksellä. Kiinnostuneiden bloggaajien kanssa olisi voitu luontevasti siirtyä sopimaan toteuttamiseen liittyvistä yksityiskohdista – sisältötoiveista, postaukseen lisättävistä linkeistä ja yhteistyömaininnoista sekä palkkiosta. Lopputuloksena olisi ollut ennalta tiedossa ollut määrä laadukkaasti ja sovitussa aikataulussa toteutettuja sisältöjä.\nPostauskehotuksista pähkinäpalkalla ei tule kuin paha mieli. Mutta kun blogiyhteistyö toteutetaan oikein, siitä hyötyvät kaikki – niin brändi, blogitalo kuin bloggaajatkin.\nammattilaisuus bloggaaja blogi mainos palkkio yhteistyö\nEtiikka.fi (@Etiikka) toukokuu 2, 2016 at 15:08\nSuomen suurin blogimedia pyysi bloggauksia- pähkinäpalkalla? Salla Kääriäinen ehdottaa parempaa blogiyhteistyötä:\nSalla Kääriäinen (@sallakaariainen) toukokuu 2, 2016 at 15:11\nRT @Etiikka: Suomen suurin blogimedia pyysi bloggauksia- pähkinäpalkalla? Salla Kääriäinen ehdottaa parempaa blogiyhteistyötä:\nHenrik Rydenfelt (@HRydenfelt) toukokuu 2, 2016 at 15:18\n@Ida365 toukokuu 3, 2016 at 10:56\nBloggaamista pähkinäpalkalla https://t.co/ubFvuKSb03\nEtiikka.fi (@Etiikka) toukokuu 3, 2016 at 13:06\nRT @Ida365: Bloggaamista pähkinäpalkalla https://t.co/ubFvuKSb03\nHarto Pönkä (@hponka) toukokuu 3, 2016 at 13:08\n@laura_aijala toukokuu 3, 2016 at 13:12\nBloggaamista pähkinäpalkalla. #digitalist https://t.co/WCxkb8nFtm\n@PaiviKat toukokuu 3, 2016 at 13:16\nEtiikka.fi (@Etiikka) toukokuu 3, 2016 at 13:47\nRT @laura_aijala: Bloggaamista pähkinäpalkalla. #digitalist https://t.co/WCxkb8nFtm\n@SariSarpukka toukokuu 3, 2016 at 14:07\nSalla Kääriäinen (@sallakaariainen) toukokuu 3, 2016 at 19:57\n#Digitalist Network (@DigitalistInfo) toukokuu 3, 2016 at 20:38\nVappu Aura (@VappuAura) toukokuu 3, 2016 at 21:26\nOMG… Bloggaamista pähkinäpalkalla ja ilmaista duunia taiteilijoilta. Missä on #työ’n kunnioitus? https://t.co/fwdMAAhKPV\n@thomasdj toukokuu 3, 2016 at 22:01\nRT @VappuAura: OMG… Bloggaamista pähkinäpalkalla ja ilmaista duunia taiteilijoilta. Missä on #työ’n kunnioitus? https://t.co/fwdMAAhKPV\nEtiikka.fi (@Etiikka) toukokuu 3, 2016 at 22:02\n@savolainenkaija toukokuu 4, 2016 at 18:29\nJo on aikoihin eletty. – Bloggaamista pähkinäpalkalla https://t.co/P5uC2z5UE9\nEtiikka.fi (@Etiikka) toukokuu 4, 2016 at 21:46\nRT @savolainenkaija: Jo on aikoihin eletty. – Bloggaamista pähkinäpalkalla https://t.co/P5uC2z5UE9\nMiia Kosonen (@MiiaKosonen) toukokuu 4, 2016 at 21:51\n@LauraKauppin toukokuu 4, 2016 at 22:14\n@LauraKyntola toukokuu 4, 2016 at 22:20\n@miljakopsi toukokuu 5, 2016 at 17:15\n@BP_matkamessut toukokuu 5, 2016 at 17:15\n@Assarikauppa toukokuu 5, 2016 at 17:16\nSalla Kääriäinen (@sallakaariainen) toukokuu 6, 2016 at 13:01\nBlogien yhteinen etiikka?


Haluan vain ikuiset suhteet | Ajatuksia | fi.rgbsf.com\nHaluan vain ikuiset suhteet\nOlen ikuinen henkilö, koska jos aion investoida siihen, jonka haluan kokonaan sijoittaa siihen. En ole puoli persettä kaksi asiaa; Olen kokonainen perse yksi asia, koska jos et aseta koko sydäntäsi jotain, ei ole mitään järkeä jatkaa sitä.\nEn halua keskinkertaisia suhteita, jotka hämärtyvät ja haalistuvat. Haluan realistisia suhteita, jotka kestävät ikuisesti, ei edes vain rakkaudesta, vaan ystävyydestä ja suhteista yleensä.\nHaluan olla ympäröimänä ihmisiä, jotka tekevät sydämestäni punnan ja ohittavat sen, koska heidän läsnäolonsa tekee minut niin onnelliseksi. Haluan olla ihmisten ympärillä, jotka inspiroivat minua ja haluavat olla parempia ja parempia. Haluan olla sellaisten ihmisten ympärillä, jotka tiedän olevan siellä minulle ikuisesti paksujen ja ohuiden kautta, koska aion ehdottomasti olla kyseinen henkilö heille. Haluan, että niitä ympäröivät ihmiset, jotka todella haluavat olla minun ympärilleni, eivätkä jätä minua miettimään, mihin seison heidän kanssaan.\nHaluan olla vanha pariskunta, joka istuu edessäni kuistilla, kun katson ihmisen vieressäni tietäen, että tämä on minun ikuisesti ja tietäen, että en olisi halunnut sitä millään muulla tavalla. Haluan rakastua häneen yhä uudelleen, kunnes olemme vanhoja ja harmaita. Mutta en halua lakata tekemästä asioita toisillemme, vaikka olisimme vielä 80-vuotias.\nHaluan olla pään päällä ja tiedän, että se on mahdollista, koska olen nähnyt sen. Olen nähnyt miehen tilata vaimonsa suosikkiruokaa sen jälkeen, kun hän on läpäissyt, koska hän ei voinut seisoa syömästä yksin ja hänen ateriansa muisti hänet. Olen ajautunut yli parin, joka vietti jokaisen kesäpäivän pihallaan keinuen keinuen edestakaisin puhumasta elämästä. Olen nähnyt, että vanhat miehet kantavat edelleen vaimonsa ja maksavat ateriansa.\nTiedän, että ikuisesti rakkautta on olemassa ja haluan sen.\nHaluan olla vanhoja ja harmaita ja puhua edelleen ystävilleni lapsuudesta tai korkeakoulusta. Vaikka emme olekaan niin nuoria ja huolimattomia kuin olimme kerran, haluan vielä muistuttaa hyviä aikoja. Haluan nauraa nälkäisillä lapsilla, jotka kävivät viikonloppuisin suosikkikahvilassamme ja puhuvat kaikesta, mitä he tekivät edellisenä iltana, kuten olemme kaikki tehneet niin monta kertaa ennen.\nEn sijoita suhteisiin, joita tiedän, että se ei kestä, koska minulle ei ole mitään järkeä. Kun haluan jotain haluan sen hyväksi, ja haluan sen ikuisesti. Ehkä siksi olen edelleen omalla rakkauselämäni kannalta.\nMinulla on ollut ihmisiä, jotka tulevat ja menevät, mutta kukaan, jota en todellakaan voinut nähdä tulevan kanssa ja minulle, jota ei kannata sijoittaa. En halua lopettaa sydämeni rikkoutumista, jos tiedän, ettei se mene kestää, jos tiedän, että hän ei ryntäisi vieressäni tulevaisuudessa.\nHaluan, että elämässäni ihmiset, jotka tekevät ikuisesti, näyttävät liian lyhyiltä. Haluan vain ikuiset suhteet, koska kun olen vanha ja harmaa, haluan, että minun puolestani ihmiset ovat olleet siellä kaikkea. Silloin se on eniten.


Gustave Lorentz Évidence Pinot Blanc Organic Gustave Lorentz Évidence Pinot Blanc Organic – Fine Brands\nTuotteet / Valkoviinit / Gustave Lorentz Évidence Pinot Blanc Organic\nGustave Lorentz Évidence Pinot Blanc Organic\nTämän luomuviinin maku on aromaattinen ja hedelmäinen, aistittavissa greippiä sekä yrttisyyttä. Hentoa suolaisuutta jälkimaussa. Mainio kumppani suolaisille piiraille, savustetulle kalalle sekä parsalle.\nKasvuympäristö: Rypäleet tulevat Coteux de Bergheimista. Maaperä viinitarhoilla on savea ja kalkkikiveä. Evidence luomuviinisarjan nimi tarkoittaa todistetta tai paremminkin osoitusta. Nimi viittaa viinitarhojen monimuotoisuuteen, joka kunnioittaa luonnomukaisia viljelymenetelmiä. Erityisenä todisteena monimuotoisuudesta on riistalintujen paluu viinitarhoille. Sarjan etiketeissä esiintyvät höyhenet viittaavatkin kyseisiin lintuihin sekä viinien eleganssiin.\nVäri: Kirkas vaaleankeltainen.\nTuoksu: Valkoisten kukkien, päärynöiden ja vihreiden omenoiden kaunis aromimaailma.\nMaku: Hedelmäinen. Greippiä ja yrittisyyttä.\nRuokasuositus: Savustettu kala. Suolaiset piiraat ja parsa.\nHappopitoisuus: 4.50 g/l\nAlkon tuotenumero: 942817\nRypäleet: Pinot Blanc 100 %\n”Voit olla viinitekijä vain jos se on intohimosi: arvaamattomat luonnonlait, rajaton määrä työtä viinitarhoilla ja jokavuotinen työn aikaansaama jalo tulos ovat tekijöitä, jotka vaativat intohimoa ja vievät eteenpäin.”\nViinitalo sijaitsee Bergheimissa Keski-Alsacessa, jossa savinen ja kalkkinen maaperä sekä aurinkoiset olosuhteet ovat otolliset korkealaatuisten ja ”gastronomisten” viinien tuotantoon.\nPuolet Gustave Lorentzin tarhoista on Grand Cru tarhoja ja vuodesta 2012 lähtien kaikki 33 hehtaaria ovat myös saaneet luomusertifikaatin. Viinitalon luomua edustava viinisarja on nimeltään ”Évidence”.


Liikenneyhteydet - Itävalta yhdellä silmäyksellä - Lukuja ja faktaa - Itävallan liikeopas - www.advantageaustria.org\nTietoa Itävallan liikenneyhteyksistä ja liikenteestä.\nTärkeimmät lentoasemat, joilta on päivittäisiä lentoja sekä kotimaahan että ulkomaille.\nWienin keskikaupungin (Wien Mitte -rautatieasema) ja Wienin lentokentän välillä on junayhteys City Airport Train CAT . Matka kestää 16 minuuttia.\nLentokentältä on myös linja-autoyhteydet Westbahnhofille, Schwedenplatzille ja Kagran.\nLentokenttätaksit ( Airport-Taxis ) odottavat matkustajia Schwechatin lentoasemalla. Kyseiset taksit tulee tilata etukäteen ja niillä on kiinteät hinnat (sis. matkatavarat), eivätkä ne peri lisäveloitusta paluumatkasta.\nKansainvälisiä junayhteyksiä on lähes kaikkiin Euroopan maihin.\nAutojunat kulkevat päivittäin seuraavien kaupunkien välillä:\nWien - Hampuri\nAutojunat kulkevat tiettyinä päivinä ja esim. kesällä seuraavilla linjoilla:\nWienistä Italiaan (Livorno, Verona)\nItävallassa on voimassa pääsääntöisesti samat liikennesäännöt ja liikennemerkit kuin muissa EU-maissa. Tiemaksua tulee maksaa kaikilla moottoriteillä sekä nopeilla maanteillä. Itävallan teillä on heijastavan varoitusliivin käyttö pakollista kaupunkien, taajamien ja kylien ulkopuolella. Korkein sallittu veren alkoholipitoisuus on 0,5 promillea. Turvavyön käyttö on pakollista.\nSuurimmat sallitut ajonopeudet (jos liikennemerkein ei ole toisin osoitettu):\nkaupungeissa, taajamissa ja kylissä rajamerkkien välillä: 50 km/h\nmaanteillä: 100 km/h\nSuurimpien kaupunkien takseissa on virallisesti kalibroidut taksamittarit. Hinta lasketaan sekä ajokilometrien että ajan mukaan.\nTonavalla liikennöi monia eri laivayhtiöitä.\nItävallan järvillä liikennöi myös reittilaivoja ja huvialuksia.\nÖBB Postbus –linja-autoyhtiö palvelee päivittäin 900 linjalla 30.000 reittiä kaikkialla Itävallassa. Linja-autolla pääsee lähes kaikkiin matkailijan kannalta tärkeisiin kohteisiin.\nItävallassa on noin 2.900 köysirataa, tuolihissiä ja hiihtohissiä.\nAustrian Airlines (englanniksi)\nCity Airport Train (Wienin ja lentokentän väliä liikennöivä juna - englanniksi)\nItävallan valtionrautatiet (englanniksi)\nARBÖ (Autoliitto - saksaksi)\nÖAMTC (Autoliitto - saksaksi)